title: Axl Smith

text: Oikeudenkäynti Helsingin käräjäoikeudessa alkoi 18. tammikuuta 2017. Salakuvattuja videoita oli noin 40 kappaletta, asianomistajia jutussa oli 33 ja heidän vaatimansa korvaussumma nousi yhteensä yli 100 000 euron. Syyttäjä vaati Smithille ehdollista vankeutta ja oheissakkoa. Asia käsiteltiin käräjäoikeudessa suljetuin ovin ja käsittely on määrätty salaiseksi. Myös asianomistajien nimet ja tunnistetiedot tuomiosta on peitetty, tuomio on muutoin julkinen.


title: Axl Smith

text: Smith tuomittiin 28. helmikuuta 2017 30 salakatselusta, neljästä kunnianloukkauksesta ja kahdesta yksityiselämää loukkaavan tiedon levittämisestä 1 vuoden ja 2 kuukauden ehdolliseen vankeusrangaistukseen. Lisäksi hänet määrättiin maksamaan asianomistajille vahingonkorvauksia kärsimyksestä, tilapäisestä psyykkisestä haitasta, työansionmenetyksistä sekä sairaanhoito- ja muista kuluista yhteensä noin 100 000 euroa sekä korvaamaan yhteismäärältään yli 50 000 euron asianomistajien oikeudenkäyntikulut. Syyttäjä valitti tuomiosta hovioikeuteen, joka käsitteli juttua suljetuin ovin syyskuussa 2017. Smithiä kuultiin oikeudessa puhelimitse. Helsingin hovioikeus piti marraskuussa 2017 annetulla päätöksellä Smithin tuomion ennallaan.


title: Sam & Max Hit the Road

text: Sam & Max Hit the Road on LucasArtsin vuonna 1993 julkaisema seikkailupeli. Pelin hahmot ovat peräisin Steve Purcellin "Sam & Max" -sarjakuvasta. Peli on kirjoitettu SCUMM-komentosarjakielellä. Pelin keskeinen aihe on yhdysvaltalaisten kitschmäisten turistirysien parodiointi.


title: Sam & Max Hit the Road

text: "Sam & Max Hit the Roadin" suunnittelivat Steve Purcell, Sean Clark, Collette Michaud ja Michael Stemmle. Pelin ohjelmoivat Sean Clark, Stemmle, Livia Mackin ja Jonathan Ackley. Pelin kuvitukset tekivät Peter Chan, Paul Mica ja Purcell, animaatiot tekivät Lila Dowling, Purcell, Michaud, Jesse Clark ja Larry Ahern sekä kolmiulotteiset animaatiot tekivät Ron Lussier ja Ralph Gerth. Pelin musiikit sävelsivät Clint Bajakian, Peter McConnell ja Michael Z. Land.


title: Sam & Max Hit the Road

text: Samin englanninkielinen ääninäyttelijä oli Bill Farmer ja Maxin Nick Jameson.


title: Sam & Max Hit the Road

text: Sam ja Max komennetaan etsimään karnevaalien vetonaula Bruno-isojalkaa, joka on karannut kirahvikaulatyttö-Trixien kanssa. Heidän perässään on myös erikoisuuksien keräilijä, amerikanliverpoolilainen country-tähti Conroy Bumpus, joka haluaa liittää Brunon ja Trixien kokoelmaansa.


title: Sam & Max Hit the Road

text: LucasArts julkaisi "Sam & Max Hit the Roadin" levykkeillä vuonna 1993 MS-DOSille. Myöhemmin peli julkaistiin CD-ROMilla täysin äänitetyin puhein, siinä missä edellisessä oli puhetta vain alkuanimaatiossa. Vuonna 1995 peli julkaistiin Macintoshille CD-ROMilla. Peli on kirjoitettu SCUMMin versio 6:lla.


title: Sam & Max Hit the Road

text: "Sam & Max Hit the Road" julkaistiin alun perin englanniksi. Softgold julkaisi sen CD-ROMilla saksaksi puhuttuna ja C.T.O. puolestaan italiaksi.


title: Sam & Max Hit the Road

text: LucasArts tiedotti elokuussa 2002, että "Sam & Max Hit the Road" saisi jatko-osan "Sam & Max Freelance Police". Maaliskuussa 2004 pelin julkaisu peruutettiin. Telltale Games neuvotteli vuoden ajan oikeuksista pelin viimeistelemiseksi, niitä kuitenkaan saamatta.


title: Sam & Max Hit the Road

text: LucasArtsin lisenssin rauettua Telltale Games hankki oikeudet hahmoihin ja alkoi kehittää uutta Sam & Max -pelisarjaa. Se koostuu lyhyistä episodeista, jotka muodostavat "kausia" (season), kuten televisiosarjoissa usein on tapana. Ensimmäisenä julkaistiin "Sam & Max Save the World" (2006–2007), sitten "Sam & Max Beyond Time and Space" (2007) ja "" (2010).


title: Pininfarina

text: Carrozzeria Pininfarina () on italialainen Torinossa sijaitseva suunnitteluyritys ja autojen korimuotoilija sekä erikoisautojen valmistaja. Pininfarinan perusti vuonna 1930 korimuotoilija Battista ”Pinin” Farina. Hänen poikansa Sergio Pininfarina johti yritystä vuosina 1966–2001. Sergio kuoli 85-vuotiaana vuonna 2012. Hänen poikansa Andrea Pininfarina toimi yrityksen johdossa kuolemaansa saakka vuoteen 2008 ja nykyään yritystä johtaa Andrean nuorempi veli Paolo Pininfarina. Yritys säilyi pitkään perheen omistuksessa. Joulukuussa 2015 uutisoitiin kuitenkin intialaiseen monialayritys Mahindra Groupiin kuuluvan ajoneuvokonserni Mahindra & Mahindran ostavan Pininfarinan noin 168 miljoonan euron kaupalla.


title: Pininfarina

text: Pininfarina on suunnitellut automalleja monelle autonvalmistajalle, erityisesti Ferrarille, Maseratille, Cadillacille, Alfa Romeolle, Fiatille, Peugeot’lle sekä Lancialle.


title: Pininfarina

text: Pininfarina on muotoillut muutakin kuin autoja. Sillä on muun muassa sopimus Motorolan kanssa kännyköiden muotoilusta, ja se on muotoillut Suomessa nimellä Sr2 käytössä olevan sveitsiläisen sähköveturin Lok 2000 / Re 460. 1970–1980-lukujen taitteessa Pininfarina muotoili traktoreita Fiat-yhtymälle. Myös vuoden 2006 Torinon talviolympialaisten olympiatulen pidike on Pininfarinan luomus.


title: Pininfarina

text: Vuonna 2006 Volvo C70:stä tuli ensimmäinen Pininfarinan valmistama auto Italian ulkopuolella. Yritykset muodostivat Pininfarina Sverige AB -yhtiön Uddevallaan, Ruotsiin. Yhteenliittymän omistavat Pininfarina 60 % ja Volvo 40 %.


title: Wayne Shorter

text: Wayne Shorter (25. elokuuta 1933) on yhdysvaltalainen jazz-saksofonisti ja säveltäjä. Valmistuttuaan vuonna 1956 New Yorkin yliopistosta ja oltuaan kaksi vuotta armeijassa Shorter liittyi Maynard Fergusonin orkesteriin. Siinä soitti myös Joe Zawinul, jonka kanssa Shorter myöhemmin perusti Weather Report -fuusiojazzyhtyeen. Samoihin aikoihin hän ystävystyi John Coltranen kanssa.


title: Wayne Shorter

text: Syksyllä 1959 Shorter liitty Art Blakeyn "Jazz Messengers" -kokoonpanoon yhdessä Lee Morganin kanssa. Hänestä tuli myös yhtyeen taiteellinen johtaja.


title: Wayne Shorter

text: Vuonna 1964 Shorter liittyi Miles Davisin kvintettiin. Davisin, Shorterin, Herbie Hancockin, Ron Carterin ja Tony Williamsin muodostama yhtye oli 60-luvun merkittävimpiä jazz-kokoonpanoja.


title: Wayne Shorter

text: Weather Report -yhtyeen Shorter perusti vuonna 1970 yhdessä Zawinulin kanssa ja samalla tyylisuunta muuttui fuusiojazziin.


title: Wayne Shorter

text: Shorterin omista levytyksistä kannattaa mainita Vee Jay -levymerkille tehdyt "Second Genesis", "Blues A La Carte" ja "Wayning Moments". Lisäksi hän on levyttänyt Blue Note -levymerkille mm. albumit "Night Dreamer", "Juju", "Speak No Evil", "Adam's Apple" ja "Schizophrenia".


title: Wayne Shorter

text: Shorter on yhä aktiivinen muusikko ja hän konsertoi nykyään uuden kvartettinsa kanssa, jossa soittavat rumpali Brian Blade, pianisti Danilo Perez ja basisti John Patitucci.


title: Wayne Shorter

text: Shorter vieraili viimeksi kesällä 2015 Porin jazzfestivaaleilla.


title: Columbus

text: Columbus on latinisoitu muoto italiankielisestä sukunimestä "Colombo", joka tarkoittaa kyyhkystä. Nimi annettiin yleensä kyyhkystenkasvattajalle.


title: Columbus

text: Nimenä Columbus voi viitata seuraaviin henkilöihin:Paikannimenä Columbus on Yhdysvalloissa yleinen, näistä tärkeimmät ovat:


title: Martin Luther (täsmennyssivu)

text: Martin Luther voi viitata seuraaviin:


title: Lennart Oesch

text: Karl Lennart Oesch [öš] (8. elokuuta 1892, Pyhäjärvi Vpl – 28. maaliskuuta 1978 Helsinki) oli suomalainen jääkäri, kenraaliluutnantti, ministeri ja Mannerheim-ristin ritari.


title: Lennart Oesch

text: Oesch on jäänyt Suomen poliittiseen historiaan maan lyhytaikaisimpana ministerinä. Hän hoiti apulaissisäministerin tehtävää maaliskuussa 1932 vain 12 vuorokautta.


title: Lennart Oesch

text: Karl Lennart Oesch syntyi Sveitsistä muuttaneen tehtailijan, meijeristi Christian Oeschin ja hänen vaimonsa Anna o.s. Stegmanin kuudenneksi lapseksi. Oesch vietti lapsuusvuotensa Tohmajärvellä, jonne hänen isänsä perusti juustomeijerin. Karl Lennart tunnettiin paikkakunnalla "Juusto-Össin poekana". Kenraalin lapsuusaikoina perheen kotiopettajana toimi kirjailija Jalmari Finne, jonka teos Kiljusen herrasväki on saanut innoituksensa perheen elämästä. Tohmajärven keskustassa sijaitsevat Oeschintie sekä Oeschinkuja, joka kulkee Oeschin entisen juustomeijerin tuntumasta.


title: Lennart Oesch

text: Karl Lennart Oesch vihittiin avioliittoon vuonna 1919 Aitanga Niskasen kanssa, ja heille syntyi kaksi lasta. Hänellä oli Suomen kansalaisuuden ohella myös Sveitsin kansalaisuus vuoteen 1920 asti.


title: Lennart Oesch

text: Oesch kirjoitti ylioppilaaksi Sortavalan reaalilyseosta 1911 ja liittyi Karjalaiseen Osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla luonnontieteitä vuosina 1911–1915. Hän aloitti sotilasopintonsa Ranskassa osallistumalla upseerien täydennyskurssille Metzissä (Centre d'études tactiques d'artillerie) ja seuraavaksi Versailles’ssa (École d'information des généraux et colonels), jossa hän osallistui myös kenttäkoulutuskurssille (École d'instruction des lieutenant-colonels et colonels). Lisäksi hän teki vuosina 1923 ja 1924 useita opintomatkoja Versailles’hin, Camp de Maillyyn ja Vincennesiin. Matkoillaan hän sai oppia eri aselajeissa ja joukko-osastoissa, kuten jalkaväessä, hyökkäysvaunurykmentissä, kenttätykistössä, ratsuväessä ja ilmavoimissa. Näiden opintojen jatkeeksi hän kävi Ranskan sotakorkeakoulun vuosina 1924–1926.


title: Lennart Oesch

text: Sotakorkeakoulun jälkeen 1928 hän teki opintomatkan Ruotsiin, jossa seurasi Ruotsin sotakorkeakoulun talvikenttäharjoituksia ja opetusmenetelmiä. Vuonna 1930 hän vieraili Saksassa seuraamassa sotaharjoituksia. Seuraavana vuonna hän oli mukana Puolassa seuraamassa paikallista syyssotaharjoitusta, ja vielä samana vuonna hän teki matkan Viroon tutustuakseen paikalliseen sotalaitokseen.


title: Lennart Oesch

text: Oesch liittyi yhtenä ensimmäisten vapaaehtoisten joukkoon ja lähti Saksassa sotilaskoulutusta antavalle Pfadfinder-kurssille, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 1. komppaniaan. Myöhemmin hänet sijoitettiin 10. syyskuuta 1915 alkaen Preussin Kuninkaallisen Jääkäripataljoona 27:n konekiväärikomppaniaan. Hän osallistui taisteluihin ensimmäisessä maailmansodassa Saksan itärintamalla Misse-joella, josta hänet komennettiin 22. elokuuta 1916 jääkärivärväystehtäviin Suomeen.


title: Lennart Oesch

text: Suomessa hän toimi niin sanotulla itäisellä etapilla Nurmeksen etappiaseman johtajana. Värväystehtävistä hän palasi takaisin Saksaan 3. maaliskuuta 1917 ja hänet sijoitettiin entiseen komppaniaansa. Myöhemmin hänet siirrettiin 10. heinäkuuta 1917 alkaen vasta perustettuun pataljoonan 2. konekiväärikomppaniaan. Pataljoonan Libaun-aikana Oesch toimi muun muassa opettajana ja kouluttajana useilla erikoiskursseilla sekä suoritti tuona aikana itsekin Saksan sotakoulun A-kurssin.


title: Lennart Oesch

text: Oesch astui Suomen armeijan palvelukseen Saksassa 11. helmikuuta 1918, ensin vannottuaan sotilasvalan Suomen armeijalle ja allekirjoitettuaan palvelusitoumuksen. Tässä yhteydessä hänet ylennettiin kapteeniksi. Saksasta hän saapui Suomeen (Vaasaan) 25. helmikuuta 1918 jääkärien pääjoukon mukana. Vaasassa hän sai ylipäälliköltä tehtävän perustaa ja järjestää valkoisen armeijan 8. jääkäripataljoona. Kyseinen pataljoona oli aluksi alistettuna 3. jääkärirykmentille ja myöhemmin 4. jääkärirykmentille. Oesch komensi näin muodostamaansa pataljoonaa sisällissodan Raudun taistelussa ja myöhemmin rajaseuduilla käydyissä kahakoissa.Suomen jääkärien elämäkerrasto 1975:


title: Lennart Oesch

text: Oesch sai sisällissodan jälkeen tehtäväkseen armeijan uudelleenjärjestelyn yhteydessä perustaa Vuoristoprikaati. Tähän tehtävään hän ryhtyi 18. kesäkuuta 1918. Tehtävän suoritettuaan hänet määrättiin 28. kesäkuuta 1918 alkaen perustamansa prikaatin esikantapäälliköksi. Vuoristoprikaatista Oesch siirrettiin 29. marraskuuta 1918 alkaen Yleisesikuntaan, jossa hänet sijoitettiin tiedusteluosaston (osasto 3:n) päälliköksi.


title: Lennart Oesch

text: Yleisesikunnasta Oesch siirrettiin takaisin Vuoristoprikaatiin ja nimitettiin 27. joulukuuta 1918 Kaartin jääkaripataljoonan komentajaksi. Hänet komennettiin edelleen 11. helmikuuta 1920 alkaen Sotaväen esikuntaan, jossa Oesch toimi esikuntapäällikön apulaisena. Sotaväen esikunnasta hänet nimitettiin 21. lokakuuta 1920 Viipurin rykmentin komentajaksi. Viipurin rykmentistä Oesch siirrettiin 15. elokuuta 1924 Kadettikouluun, missä hän toimi taktiikan opettajana. Oesch nimitettiin 26. syyskuuta 1925 Yleisesikuntaan toimisto IX:n päälliköksi, joskin hän oli käytännössä koko ajan opiskelemassa Ranskassa.


title: Lennart Oesch

text:
Ranskasta palattuaan hänet ylennettiin everstiksi ja nimitettiin 12. elokuuta 1926 alkaen Sotakorkeakoulun johtajaksi, josta hänet siirrettiin 4. heinäkuuta 1929 alkaen 1. Divisioonan komentajaksi ja ylennettiin kohta sen jälkeen kenraalimajuriksi. Ylennys oli suoraa jatkoa hänen siirrelleen 27. lokakuuta 1930 alkaen Yleisesikunnan päälliköksi. Yleisesikunnassa toimiessaan hänet nimitettiin Mäntsälän kapinan aikana lyhyeksi aikaa apulaissisäministeriksi Sunilan II hallitukseen. Oesch on ollut Suomen ministereistä lyhimmän ajan toimessa, vain 12 päivää, 3.–14. maaliskuuta 1932. Vuosina 1931–1936 Oesch hoiti useita sotaväen päällikön viransijaisuuksia.
Kenraaliluutnantiksi Oesch ylennettiin itsenäisyyspäivänä 1936. Oeschin johdolla valmistettiin talvisodassa käytetyt liikekannallepanosuunnitelmat.


title: Lennart Oesch

text: Ennen talvisodan puhkeamista syksyllä vuonna 1939 Oesch nimitettiin valtioneuvoston päätöksen mukaisesti Päämajan Yleisesikunnan päälliköksi ja hän oli näin ollen ylipäällikkö Mannerheimin lähin apulainen. Hänen nimitystään vastusti valtioneuvostossa Eljas Erkko. Helmikuussa 1940 Oesch määrättiin väliaikaisesti erotetun kenraali Walleniuksen tilalle Rannikkoryhmän komentajaksi. Nopeasti kokoon haalittujen joukkojen avulla kenraaliluutnantti Oesch sai vihollisen etenemisen pysäytetyksi Viipurin länsipuolella. Välirauhan aikana Oesch toimi II Armeijakunnan komentajana.


title: Lennart Oesch

text: Jatkosodan alun hyökkäysvaiheessa kesällä 1941 hän komensi Karjalankannaksella hyökännyttä IV Armeijakuntaa. Asemasodan aikana hän toimi pääasiassa Karjalan Armeijan (myöhemmin Aunuksen Ryhmä) komentajana. Kesällä 1944 torjuntataisteluiden ollessa kiivaimmillaan käynnissä määräsi ylipäällikkö, Suomen marsalkka Mannerheim Oeschin Kannaksen joukkojen komentajaksi 14. kesäkuuta 1944, kun tilanne oli riistäytymässä käsistä. Hänen ensimmäinen tärkeä päätöksensä oli Panssaridivisioonan komentajan Ruben Laguksen esitys, että Viipurista luovuttaisiin taisteluitta. Tähän esitykseen Oesch otti jyrkän kielteisen kannan vedoten arvovaltasyihin. Mannerheim piti Oeschia jälleen ainoana oikeana henkilönä pysäyttämään vihollisen etenemisen Kannaksella.


title: Lennart Oesch

text: Oeschin ansioista sodan aikana ja etenkin ansioistaan torjuntataisteluiden johtajana Kannaksella ylipäällikkö Mannerheim nimitti hänet Mannerheim-ristin ritariksi n:o 131 päivämäärällä 26. kesäkuuta 1944. Rauhan tultua voimaan kenraaliluutnantti Oesch oli edennyt maavoimien komentajaksi.


title: Lennart Oesch

text: Oesch toimi sotien jälkeen aluksi Yleisesikunnanpäällikkönä, josta hänet siirrettiin Armeijakunnan komentajaksi. Tehtävässä hän toimi vuoteen 1945, jolloin hän erosi vakinaisesta palveluksesta.


title: Lennart Oesch

text: Päämajan määräyksestä käynnistettiin syksyllä 1942 tutkimukset Oeschin alaisten komennossa olleiden sotavankileirien vankisurmista. IV Armeijakunnan esikunnan linnoitusosasto oli antanut 19. marraskuuta 1941 käskyn, jonka mukaan "niskuroivat vangit oli heti teloitettava työpakalle" ja mainitsi käskylle olevan Oeschin suostumus. Käskyn mukaan myös toimittiin. Näistä ja muista lukuisista surmista johtuen armeija käynnisti tutkimukset, jotka valmistuivat keväällä 1943. Yleisesikunnan päällikkö Erik Heinrichs piti kuitenkin paperit itsellään eikä ryhtynyt oikeustoimiin. Syys-lokakuun vaihteessa 1944 Päämajan sotavankikomentaja, eversti Sulo Malm poltti Oeschin käskystä sekä Yleisesikunnan että Päämajan kappaleet tutkimusasiakirjoista.


title: Lennart Oesch

text: Toisen maailmansodan jälkeen voittajavaltiot järjestivät häviäjävaltioihin kohdistuneita sotarikosoikeudenkäyntejä. Suomessa sallittiin rikoksiin syyllistyneiden tuomitseminen maan omien lakien mukaan, mutta Neuvostoliitto valvoi oikeustutkintaa ja puuttui siihen yksittäistapauksissa. Tutkimukset aloitti Sotavankileirien tutkimuskeskus kesäkuussa 1945. Oesch sai pyynnöstään eron puolustusvoimista syyskuussa. Lokakuun alussa tutkimuskeskus määräsi hänet pidätettäväksi ja sotaylioikeuteen, mutta pidätyksestä vihjeen saanut Oesch pakeni. Hän pyrki Ruotsiin, mutta myrskyn ja vuodon vuoksi häntä kuljettanut moottorivene joutui kääntymään takaisin. Oesch ilmoittautui itse poliisille. Käynnistyneessä laajassa oikeudenkäynnissä Sotaylioikeus tuomitsi Oeschin 19. heinäkuuta 1946 kahdeksitoista vuodeksi kuritushuoneeseen yksin teoin tehdystä yllytyksestä seitsemääntoista tappoon. Puolustuksen mukaan tuomiossa ei otettu huomioon myöhäissyksyn 1941 tilannetta eikä sitä, että Oesch ei allekirjoittanut sellaista paperia, jossa joku määrättiin teloitettavaksi. Samassa oikeudenkäynnissä tuomittiin myös Oeschin pioneerikomentaja eversti Niilo Oinonen ja hänen alaisensa majuri Veli Suomio sekä muita Linnoitusosaston miehiä.


title: Lennart Oesch

text: Korkeimmassa oikeudessa 1. helmikuuta 1948 tuomio aleni, ja Oesch sai kolme vuotta vankeutta yksin töin tehdystä 17 sotavangin kuolemantuottamuksesta. Surmaamiset olivat suorittaneet Oeschin alaiset useammassa eri tilanteessa. Eräs surmaajista oli Oeschin alainen, sotavankileirin komentajana toiminut Eero Nero, joka sai elinkautistuomion 33-55 taposta.


title: Lennart Oesch

text: Rangaistuksen kärsittyään Oesch työskenteli vuosina 1949–1951 Suomen Maanviljelijäin Kauppa Oy:n sivuliikkeiden tarkastajana, jonka jälkeen hän toimi Helsingissä Oy Etelä-Esplanaadikatu 2:n isännöitsijänä, jona aikana hän julkaisi vuonna 1956 teoksensa "Suomen kohtalon ratkaisu Kannaksella kesällä 1944". Myöhemmin hän työskenteli "Kansa taisteli – miehet kertovat" -lehden päätoimittajana vuosina 1964–1974. Oesch sai Turun yliopiston kunniatohtorin arvon 1960. Hän kuoli vuonna 1978, ja hänet haudattiin Hietaniemen hautausmaalle.


title: Lennart Oesch

text: Oesch toimi vuonna 1920 asevelvollisuuskomitean jäsenenä ja liikuntakasvatuskomitean puheenjohtajana sekä vuosina 1922–1923 määrävahvuuskomitean jäsenenä. Hän toimi vuosina 1930–1931 jalkaväen harjoitusohjesääntöä sekä kenttäohjesäännön II osaa laatimaan asetetun toimikunnan puheenjohtajana. Hän toimi myös puolustuslaitoksen uudelleenjärjestelyä suunnittelemaan asetetun toimikunnan puheenjohtajana vuonna 1930. Ilmavoimien oloja tutkimaan määrätyn komitean puheenjohtajana hän toimi vuonna 1932 sekä oli Suomen edustajana aseistuksen rajoittamis- ja supistamiskonferenssissa Genevessä vuonna 1932. Samana vuonna hän oli myös Suomen armeijan edustajana Lützenin taistelun 300-vuotismuistojuhlassa. Lisäksi hän oli vuonna 1935 marsalkka Józef Piłsudskin hautajaisissa Suomen armeijan edustajana. Hän oli yksi Sotamuistoyhdistyksen perustajajäsenistä ja toimi sen puheenjohtajana vuosina 1957–1964. Hänet valittiin Suomen Upseeriliiton kunniajäseneksi vuonna 1956.


title: Lennart Oesch

text: Hän toimi 3. Divisioonan kunniatuomioistuimen puheenjohtajana vuonna 1922 ja Suomen upseeriliiton johtokunnan varapuheenjohtajana vuosina 1926–1927 ja puheenjohtajana vuosina 1927–1933. Hän toimi myös siviilipuolella ollen muun muassa lääkäriliiton johtokunnassa 1920. Oesch toimi Suomen valkoisen ruusun ritarikunnan hallituksen jäsenenä vuosina 1932–1946. Muiden toimiensa ohella hän toimi myös Suomen Sotilasaikakauslehden päätoimittajana vuosina 1927–1939.


title: Thunder Bay

text:
Thunder Bay on suurin suomalaiskeskus Kanadassa kaupungin väkilukuun suhteutettuna (12 825) ja toiseksi suurin lukumääräisesti Toronton (14 750) jälkeen. Thunder Bayn asukkaista arviolta kymmenen prosenttia on suomalaista alkuperää; joko Suomesta siirtolaisiksi sinne lähteneitä tai heidän jälkeläisiään. Suomalaisuus näkyy Thunder Bayn katukuvassa, sillä siellä on mm. ostoskeskus nimeltä "Keskus", suosittu suomalainen ravintola "The Hoito" sekä yleinen suomalainen sauna. Myös suomenkielisiä lehtiä voi tilata. Suomalaisjuuriset ihmiset puhuvat fingelskaa, suomen ja englannin sekoitusta. Sanoja on syntynyt ääntämällä englanninkieliset sanat suomalaisittain. Thunder Bay on ollut Seinäjoen ystävyyskaupunki vuodesta 1974 lähtien.
Thunder Bayssa järjestettiin hiihdon maailmanmestaruuskilpailut vuonna 1995. Lisäksi siellä on järjestetty maailmancupin osakilpailuita maastohiihdossa, mäkihypyssä ja yhdistetyssä.


title: Thunder Bay

text: Ensimmäiset eurooppalaiset siirtolaiset olivat ranskalaisia turkiskauppiaita, jotka perustivat leirinsä Kaministiquiajoen varrelle.


title: Thunder Bay

text: Kaupungin satama on tärkeä kuljetusväylä Länsi-Kanadaan Suurilta järviltä ja kauempaa itärannikolta ja pitkin Saint Lawrence Seawaytä. Kaupungissa on myös Thunder Bayn kansainvälinen lentoasema, josta on yhteyksiä muualle Kanadaan. Merkittäviä elinkeinoja ovat metsätalous ja valmistustekniikka mutta viime vuosina näiden alojen taannuttua tietoyhteiskunnan palvelut ovat nousseet tärkeäksi kaupungille.


title: Thunder Bay

text: Kaupunki sai nimensä suuresta lahdesta Yläjärven päässä, joka oli tunnettu 1700-luvulla ranskalaisissa kartoissa nimellä "Baie du Tonnerre". Kaupunkia on usein kutsuttu myös nimillä "Lakehead" ja "Canadian Lakehead" johtuen sen sijainnista Suurten järvien vesiväylän päässä.


title: Martin Luther (diplomaatti)

text: Martin Franz Julius Luther (16. joulukuuta 1895 Berliini – 13. toukokuuta 1945 Berliini) oli saksalainen diplomaatti ja Saksan kansallissosialistisen työväenpuolueen varhainen jäsen. Hän toimi aluksi Saksan ulkoministeriössä ja myöhemmin hän oli yksi holokaustin suunnittelijoista.


title: Martin Luther (diplomaatti)

text: Luther osallistui Wannseen konferenssiin ulkoministeriön mandaatilla tammikuussa 1942. Kokouksessa hahmoteltiin juutalaiskysymyksen lopullinen ratkaisu. Kokouksen jälkeen Luther pyrki vaikuttamaan Saksan liittolaisiin ja satelliitteihin saadakseen nämä luovuttamaan juutalaisensa keskitysleireihin vietäväksi.


title: Martin Luther (diplomaatti)

text: Vuonna 1943 hän yritti valtataistelussa suistaa Joachim von Ribbentropin vallasta Franz Rademacherin avulla. Epäonnistuttuaan hänet lähetettiin Sachsenhausenin keskitysleirille. Puna-armeijan joukot vapauttivat hänet toukokuussa 1945, mutta hän kuoli sydänkohtaukseen pian tämän jälkeen.


title: Martin Luther (diplomaatti)

text: Wannseen konferenssin pöytäkirjan ainoa jäljelle jäänyt kopio kuului Martin Lutherille.


title: Boorihappo

text: Boorihappo on veteen liukeneva heikko happo. Boorihappo esiintyy huoneenlämmössä kiinteässä muodossa, värittöminä kiteinä tai valkoisena jauheena. Sen kemiallinen kaava on HBO, moolimassa 61,83 g/mol, tiheys 1,435 g/cm³, sulamispiste 169 °C ja CAS-numero 10043-35-3. Boorihappoa käytetään esimerkiksi antiseptisenä aineena, hyönteismyrkkynä, palonestoaineena, ydinvoimaloissa fissioreaktion hätäsammutukseen, painevesireaktoreissa tehon säätöön sekä muiden kemiallisten yhdisteiden lähtöaineena.


title: Boorihappo

text: Boorihaposta käytetään myös nimeä ortoboorihappo. Boorihapon suolat ovat boraatteja.


title: Boorihappo

text: Boorihappoa voidaan käyttää sammenmädin (aito kaviaari) säilöntäaineena. Boorihapon E-koodi on E284 ja sen ADI-arvo eli hyväksyttävä päivittäinen enimmäissaanti yhdessä natriumtetraboraatin E285 kanssa on yhteismäärälle 0,16 mg/kg/vrk.


title: Boorihappo

text: Boorihapon anatomis-terapeuttis-kemiallinen lääkeluokitus eli ATC-luokitus on S02AA03.


title: Dawn Fraser

text: Dawn Fraser (s. 4. syyskuuta 1937 Balmain, Sydney) on australialainen uimari ja moninkertainen olympiavoittaja. Hänet tunnetaan urheilun lisäksi monesti ”poliittisesti epäkorrektista” käytöksestään ja aiheuttamistaan skandaaleista.


title: Dawn Fraser

text: Fraser rikkoi 21. helmikuuta 1956 Willy den Oudenin 20 vuotta vanhan 100 metrin vapaauinnin maailmanennätyksen ajallaan 1.04,5. Hän voitti 1. joulukuuta 1956 samalla matkalla Melbournessa olympiakultaa uudella maailmanennätysajalla 1.02,0. Hän voitti kisoissa kultaa myös 4 × 100 metrin vapaauintiviestissä ME-ajalla 4.17,1 ja hopeaa 400 metrin vapaauinnissa.


title: Dawn Fraser

text: Vuonna 1960 Rooman olympialaisissa Fraser voitti jälleen 100 metriä ja hänestä tuli ensimmäinen olympiavoittoaan puolustamaan pystynyt naisuimari. Roomassa hän sai myös hopeaa 4 × 100 metrin vapaauinti- ja sekauintiviesteissä. 400 metrillä Fraser sijoittui viidenneksi.


title: Dawn Fraser

text: Lokakuun 27. päivänä 1962 Fraser ui 110 jaardin maailmanennätyksen 59,9. Näin hänestä tuli ensimmäinen 100 metriä alle minuutin uinut nainen. Tokion olympialaisissa 1964 hän puolusti menestyksekkäästi 100 metrin olympiavoittoaan ja näin Fraserista tuli ensimmäinen uimari, joka on voittanut saman matkan olympialaisissa kolmasti. Vapaauintiviestissä hän voitti hopeaa ja oli 400 metrillä neljäs. Tokion kisoissa Fraser aiheutti kohua, kun hänet pidätettiin hänen varastettuaan lipun Keisarillisen palatsin luota. Anteeksipyyntöjen jälkeen syytteistä luovuttiin ja keisari lahjoitti hänelle lipun. Hän aiheutti myös pahennusta uimalla sponsorien toiveiden vastaisesti vanhassa (mukavammassa) uimapuvussa. Australian uimaliitto erotti hänet kymmeneksi vuodeksi. Panna poistettiin neljä vuotta myöhemmin.


title: Dawn Fraser

text: Urheilu-uran jälkeen Fraser toimi uintivalmentajana ja vuosina 1988–1991 Uusi Etelä-Walesin parlamentin jäsenenä. Sydneyn olympialaisten avajaisissa 2000 Fraser oli yksi olympiatulen kantajista stadionilla.


title: Opel GT

text: Opel GT on Opelin ensimmäinen coupé-korinen henkilöauto. Se on kaksipaikkainen ja muistuttaa muotoilultaan hyvin paljon Chevrolet Corvettea, minkä vuoksi autosta käytetäänkin nimityksiä "Pikku Corvette" ja "Eurovette". GT:n prototyyppi esiteltiin vuonna 1963 jonka jälkeen suunnittelijat menivät Chevroletille suunnittelemaan toisen sukupolven Corvetten, joka ehti tuotantoon hieman ennen GT:tä. GT:ssä on ensimmäisenä eurooppalaisena autona esiin pyörähtävät ajovalot. Auton ovat muotoilleet Clare Mac Kichan ja Erhard Schnell. GT:tä ehdittiin valmistaa 103 463 kappaletta, kunnes Renault osti koreja valmistaneen ranskalaisfirman. Tuotannon lopettamiseen vaikuttaneiksi syiksi on lisäksi esitetty USA:n 1974 tiukentuneita turvapuskurimääräyksiä, joita GT ei olisi täyttänyt, heikentynyttä dollaria sekä myös liki saman hintaisen, mutta suorituskykyisemmän Datsun 240Z:n saavuttamaa suosiota.


title: Opel GT

text: Moottorivaihtoehtoja oli kaksi:Pienemmällä moottorivaihtoehdolla autoja valmistettiin vain 3573 kpl ja sen valmistus loppui 1970. 1.9-litrainen oli ajan mittapuulla varsin suorituskykyinen, kestävä ja taloudellinen voimanlähde. Sen taakse sai valita 4-vaihteisen manuaalivaihteiston tai 3-vaihteisen automaatin. Päämarkkina-alueella Yhdysvalloissa moottorin tehoa jouduttiin laskemaan selvästi vuonna 1971 saastemääräysten vuoksi.GT:n ja GT/J:n erona ovat lähinnä Juniorin mustiksi maalatut puskurit, puuttuvat kromilistat ja karsitumpi mittaristo. Kelloa Juniorista ei löydy.


title: Opel GT

text:
Suomen GM:n kautta maahan tuli yksi auto 1968, 30 yksilöä 1969 ja yksittäinen GT vielä 1972. Ainakin suurin osa näistä, elleivät kaikki, oli varustettu muun muassa vakaajatangoilla sekä lukkoperällä, toisin kuin ylivoimaisesti suurin osa valmistetuista GT:istä. Jälkituonnin käynnistyttyä 1990-luvun puolivälin tienoolla Suomessa olevien yksilöiden lukumäärä on yli kaksinkertaistunut alkuperäisestä. Suomiautoja löytyy vielä ehjänä noin 20 kappaletta ja niistäkin suurin osa on perikuntien piiloissa unohdettuina. Nykyisistä noin 50 kappaleesta rekisterissä olevasta GT:stä on suurin osa tuontiautoja tai niin sanottuja korinvaihtoautoja.
Korinvaihtoja tehtiin muutamia 80-luvun alkupuolella Opel Kadett B Rallyen pohjalle. GT:n ja Rallyen alusta ja tekniikka ovat lähes identtiset.


title: Opel GT

text: Ajo-ominaisuudet kestopäällysteisillä teillä ovat hyvät. Kaarreajossa GT ei juuri kallistele. Taka-akselilla on lukkoperä. Jousitus on kova.


title: Opel GT

text: Opel GT:n alusta on samantyyppinen kuin Opel Rekordissa. Tasaisen painonjakauman vuoksi moottori on GT:ssä etuakselin takana. Takaluukkua ei ole ja pieneen tavaratilaan pääsee käsiksi vain takaistuimen takaa. Istuinten verhoilu on epämiellyttävää keinonahkaa. Vaihteita on neljä, jotka kaikki ovat synkronoituja.


title: Opel GT

text: Opel GT 1900:n kiihtyi 0-50 km/h 3,5 sekunnissa, 0-80 km/t 7,4 sekunnissa, 0-100 km/t 11,4 sekunnissa, 0-120 km/t 15,7 sekunnissa ja 0-140 km/t 22,4 sekunnissa Tekniikan Maailman koeajossa. Koeajon keskimääräinen kulutus oli 10,7 litraa /100 km 100-oktaanista bensiiniä.


title: Opel GT

text: Opel GT 1900 maksoi Suomessa vuonna 1969 28 780 markkaa, eli auto oli erittäin kallis.


title: Neiti Marple

text: Neiti Marple eli Jane Marple on kirjailija Agatha Christien luoma kuvitteellinen salapoliisihahmo. Hän on Hercule Poirot’n ohella Christien tunnetuin henkilö. Neiti Marple on St. Mary Meadin kylässä asuva ikäneito, joka ratkoo rikoksia terävällä havainto- ja päättelykyvyllään.


title: Neiti Marple

text: Neiti Marple esiintyy kahdessatoista romaanissa ja 20 novellissa. Ensimmäinen julkaistu neiti Marple -tarina oli novelli ”The Tuesday Night Club” joulukuussa 1927 "The Royal Magazine" -lehdessä. Sitä seurasi 12 muuta novellia 1928–1931 (ilmestyivät kokoelmassa "Kolmetoista" 1932). Ensimmäinen Marple-romaani oli "Murha maalaiskylässä" 1930. Viimeinen Christien kirjoittama neiti Marple -romaani oli "Neiti Marple koston jumalattarena" 1971. Sen jälkeen ilmestyi vielä 1940-luvulla kirjoitettu "Neiti Marplen viimeinen juttu". Se on viimeinen julkaistu neiti Marple -tarina, mutta ajallisesti se sijoittuu romaanien "Syyttävä sormi" ja "Kuolema ilmoittaa lehdessä" väliin.


title: Neiti Marple

text: Monia Neiti Marple -tarinoita on sovitettu elokuviksi ja tv-sarjoiksi. Yksi tunnetuimmista neiti Marplen esittäjistä on Joan Hickson (1906–1998), joka esitti salapoliisia vuosina 1984–1992 tuotetussa televisioelokuvasarjassa.


title: Neiti Marple

text: Jane Marple on pitkä, hoikka, harmaantunut vanha neiti. Hän harrastaa lintujen tarkkailua, puutarhanhoitoa ja neulontaa. Romaaneista voidaan päätellä, että Jane Marple syntyi 1870-luvulla. Kuusitoistavuotiaana hän opiskeli Firenzessä jonkin aikaa tyttöjen sisäoppilaitoksessa. Nuoruudessaan hän työskenteli sairaanhoitajana, minkä vuoksi hän tuntee joitakin kemikaaleja ja lääkkeitä, sekä rakasti tanssia. Lisäksi Marplella oli useita kosijoita, mutta yksikään romanssi ei kestänyt. Asuessaan sisäoppilaitoksessa hän tapasi kaksi amerikkalaista tyttöä, Carrie Louisen ja Ruth Martinin, jotka olivat ja ovat edelleen vuosien kuluttuakin hyviä ystäviä.


title: Neiti Marple

text: Neiti Marplen isoäiti oli aatelisnainen. Neiti Marplella oli kaksi setää, Henry ja amiraali Thomas, sekä täti Fanny. Lisäksi hänellä on kolme veljenpoikaa, Anthony, Gordon ja Raymond. Viimeksi mainittu on kirjailija ja aviossa taiteilija Joan Westin kanssa. Marple on kaukaista sukua Lady Merridew’lle.


title: Neiti Marple

text:
Neiti Marplen ystäviä ovat muun muassa Diana Harmon ja tämän aviomies, rovasti Julian Harmon, tohtori Haydock sekä Sir Henry, Scotland Yardin eläkkeellä oleva päällikkö.
Margaret Rutherford esitti neiti Marplea viidessä brittiläisessä elokuvassa 1960-luvulla. Elokuvat perustuivat hyvin väljästi Christien romaaneihin. Elokuvat olivat


title: Neiti Marple

text: Angela Lansbury näytteli neiti Marplea brittiläisessä "Tuijottava katse" -elokuvassa 1980. Poikkeuksellista on, että Lansburyn neiti Marple poltti savukkeita.


title: Neiti Marple

text: Virolainen Ita Ever esitti neiti Marplea neuvostoliittolaisessa elokuvassa "Taina ”Tšornyh drozdov”" ("”Mustarastaiden” arvoitus", 1983), joka perustui romaaniin "Salaperäiset rukiinjyvät".


title: Neiti Marple

text: Ensimmäinen neiti Marple -filmatisointi oli "A Murder Is Announced" yhdysvaltalaisessa "Goodyear Television Playhouse" -sarjassa 1957. Neiti Marplea esitti Gracie Fields ja muissa osissa nähtiin Jessica Tandy ja Roger Moore.


title: Neiti Marple

text: 1970 Inge Langen näytteli neiti Marplea länsisaksalaisessa televisioelokuvassa "Mord im Pfarrhaus" (perustuu romaaniin "Murha maalaiskylässä").


title: Neiti Marple

text: Helen Hayes näytteli neiti Marplea kahdessa yhdysvaltalaisessa televisioelokuvassa: "Lomahotellin murhat" ("A Caribbean Mystery. "1983) ja "Neiti Marplea ei petetä" ("Murder with Mirrors. "1984)


title: Neiti Marple

text: BBC:n tuottamassa "Neiti Marple" -televisiosarjassa (1984–1992) pääosaa esitti Joan Hickson, jota on usein kuvailtu ”täydelliseksi” neiti Marpleksi. Kaikki 12 romaania muokattiin sarjan jaksoiksi.


title: Neiti Marple

text: ITV aloitti 2004 uuden "Neiti Marple" sarjan tuottamisen. 1.–3. tuotantokaudella neiti Marplea esitti Geraldine McEwan ja sen jälkeen Julia McKenzie. Alkuperäisiä romaaneja on muokattu vahvasti: murhaajia on vaihdettu ja jotkut jaksoista perustuvat romaaneihin, joissa neiti Marple ei edes esiintynyt.


title: Neiti Marple

text: Japanilainen NHK tuotti 2004–2005 anime-sarjan "Agatha Christie's Great Detectives Poirot and Marple".


title: Neiti Marple

text: Angela Lansbury näytteli televisiosarjassa "Murhasta tuli totta" ("Murder, She Wrote", 1984–1996) Jessica Fletcheriä, joka perustuu neiti Marpleen ja Ariadne Oliveriin. Sarjan englanninkielinen nimi on väännös Rutherfordin ensimmäisestä Neiti Marple -elokuvasta "Murder, She Said".


title: Franco Zeffirelli

text: Franco Zeffirelli (oik. "Gianfranco Corsi", s. 12. helmikuuta 1923 Firenze, Italia) on italialainen ooppera- ja elokuvaohjaaja. Hän on tullut tutuksi muun muassa Shakespeare-filmatisoinneistaan. Zeffirelli on yli 80-vuotias, mutta ohjaa edelleen aktiivisesti. Zeffirelli on avoimesti homoseksuaali.


title: Franco Zeffirelli

text: Franco Zeffirelli syntyi toscanalaisen liikemiehen ja ompelijattaren aviottomaksi pojaksi. Hänen äitinsä kuoltua vuonna 1929 joukko englantilaisrouvia, joita kutsuttiin nimellä The Scorpioni, otti hänet huostaansa. Varsinkin Mary O’Neillillä on ollut pysyvä vaikutus Zeffirellin elämään. Toisen maailmansodan sytyttyä The Scorpioni vangittiin, eikä Zeffirelli tavannut rouvia enää koskaan. Ensimmäiset oppinsa elokuva-alalta hän sai ollessaan mukana Luchino Viscontin työryhmässä.


title: Franco Zeffirelli

text: Zeffirelli ei pyri teoksissaan järkyttämään tai kaatamaan kuvia Fellinin tai Pasolinin tavoin. Pääsiäisen aikaan monien maiden televisioissa esitetään Zeffirellin vuonna 1977 ohjaama Jeesus Nasaretilainen -minisarja. Shakespeare-filmatisoinneista mahdollisesti kuuluisin on "Kuinka äkäpussi kesytetään" (1967), jonka päähenkilöitä näyttelevät Elizabeth Taylor ja Richard Burton.


title: Franco Zeffirelli

text: Zeffirellin tunnettuihin oopperatuotantoihin lukeutuvat Milanon La Scalassa ja New Yorkin Metropolitanissa esitetyt "La Traviata", "Tosca" ja "Carmen".


title: Franco Zeffirelli

text: Vuonna 1999 Zeffirelli teki omaelämäkerrallisen elokuvan "Teetä Mussolinin kanssa". Sen pääosissa näyttelevät Joan Plowright, Cher, Maggie Smith, Judi Dench ja Lily Tomlin.


title: Franco Zeffirelli

text: Politiikassa Zeffirelli on esiintynyt Silvio Berlusconin Forza Italian riveissä vuodesta 1996.


title: Vjatšeslav Ivanov (soutaja)

text: Vjatšeslav Ivanov (s. 30. heinäkuuta 1938 Moskova, Neuvostoliitto) on venäläinen, Neuvostoliittoa edustanut soutaja ja kolminkertainen olympiavoittaja.


title: Vjatšeslav Ivanov (soutaja)

text: Ivanov voitti miesten yksikkösoudun kultaa ensimmäisen kerran Melbournessa 1956, jossa hän kovalla loppukirillään ohitti Australian Stuart MacKenzien ja voitti tämän 5,2 sekunnilla. Roomassa 1960 hän voitti toisen kultamitalinsa 6,25 sekunnin erolla Itä-Saksan Achim Hilliin ja Tokiossa 1964 kolmannen kultansa nousten jälleen loppukirinsä ansiosta takaa voittoon 3,73 sekunnin erolla Achim Hilliin. Kolmeen yksikkösoudun olympiavoittoon on hänen lisäkseen yltänyt vain Suomen Pertti Karppinen. MM-kultaa Ivanov voitti vuonna 1962 sekä EM-kultaa vuosina 1956, 1959, 1961 ja 1964.


title: Andur

text: Andur (Amund, Ond) on mytologinen henkilöhahmo, joka mainitaan Suomen kronikassa myös yhtenä Suomen muinaisista kuninkaista. Andur mainitaan Snorri Sturlusonin Ynglingasaagassa. Hän oli Ruotsin kuninkaan Visburin ja Aude Rikkaan tyttären poika. Hän on myös Gislin veli.


title: Andur

text: Saagan mukaan hän poltti isänsä Visburin tämän omaan kartanoonsa veljensä Gislin avustuksella, kun jäivät perinnöittä ja ilman äitinsä häälahjaa. Visbur oli aikaisemmin eronnut veljesten äidistä ja solminut uuden avioliiton.


title: Visbur

text: Visbur on mytologinen Ruotsin kuningas, jonka Snorri Sturluson mainitsee Ynglinga-saagassa. Visburin kerrotaan olevan Ruotsin kuninkaan Vanlanden ja Snaer Vanhan tyttären Drivan poika. Hänen ensimmäinen puolisonsa oli Aude Rikkaan tytär, ja liitosta syntyivät pojat Gisl ja Andur. Visbur erosi myöhemmin vaimostaan ja kielsi pojiltaan perintöosuuden. Hän sai surmansa poikiensa poltettua hänet kartanoonsa.


title: Liselott Linsenhoff

text: Liselott Linsenhoff (27. elokuuta 1927 Frankfurt – 4. elokuuta 1999 Juan-les-Pins, Ranska) oli saksalainen kouluratsastaja ja olympiavoittaja. Linsenhoff voitti vuoden 1956 olympialaisista kaksi pronssia (henkilökohtainen ja joukkuekilpailu). 12 vuotta myöhemmin Meksikon olympialaisissa Linsenhoff voitti joukkuekultaa ja hänestä tuli ensimmäinen ratsastuslajeissa olympiakultaa voittanut nainen. Vuonna 1972 Münchenin kisoissa Linsenhoff voitti 45-vuotiaana henkilökohtaisen kisan ja hänestä tuli ensimmäinen naisolympiavoittaja ratsastuksen henkilökohtaisissa kilpailuissa. Münchenissä Länsi-Saksan joukkue otti hopeaa.


title: Liselott Linsenhoff

text: MM-tasolla Linsenhoff voitti kerran (1974) ja oli kolmasti toinen. Linsenhoffin tytär Ann-Kathrin Linsenhoff on myös menestynyt kouluratsastajana.


title: Roolipelaaja

text: Roolipelaaja oli suomalainen aikakauslehti, joka käsitteli pöytä-, live- ja sähköisiä roolipelejä sekä keräilykorttipelejä, figupelejä, lautapelejä sekä muita samaan alakulttuuriin liittyviä asioita.


title: Roolipelaaja

text: Roolipelaaja ilmestyi ensimmäisen kerran maaliskuussa 2006 ja ilmestyi kuusi kertaa vuodessa. Lehden ensimmäinen päätoimittaja oli Mikko Rautalahti (numerot 1-9) ja hänen seuraajansa Juhana Pettersson (numerot 10-23).


title: Roolipelaaja

text: Roolipelaaja oli ennen H-Town Oy:n kustantama. Julkaisijan vaihdoksesta ilmoitettiin heinäkuussa 2007. Se vaikutti hieman lehden tekijätiimiin ja itse lehden ulkoasuun. H-Town julkaisi kaikkiaan yhdeksän Roolipelaaja-lehteä.


title: Gisl

text: Gisl (Gris) on mytologinen henkilöhahmo, joka mainitaan Suomen kronikassa yhtenä Suomen kuninkaista. Gisl mainitaan Snorri Sturlusonin Ynglingasaagassa. Hän oli Ruotsin kuninkaan Visburin ja Aude Rikkaan tyttären poika. Hän on myös Andurin veli, josta Suomen Kronikassa käytetään nimeä Amund. Suomen kronikan mukaan Gris hallitsi ennen veljeään Amundia.


title: Gisl

text: Kronikoitsijan mukaan Gristä eli Krisiä kutsuttiin kansankielellä Porsaaksi. Hän sai lempinimensä siitä, ettei ollut vielä varttua aikuiseksi, kun hänen isoisänsä Altus (Aude Rikas) kuoli. Siksi hänen äitinsä, Altuksen tytär ja Visburin ensimmäinen vaimo huolehti hallinnosta ilman vastarintaa.


title: Gisl

text: Kolmentoista vuoden kuluttua Gris ja hänen veljensä Amund lähetettiin vaatimaan isältään, kuningas Visburilta huomenlahjaa, jonka oli luvannut heidän äidilleen. Lahjaan sisältyi kolme maatilaa ja kultaiset kaulakäädyt. Visbur torjui vähäisen pyynnön ja vaikka pojat luopuivat vaatimuksistaan maatiloihin, ei kuningas antanut mitään. Pojat palasivat takaisin kotiin, mutta uhkasivat palata takaisin ja hankkia oikeutta äidilleen.


title: Gisl

text: Poikien äiti oli pettynyt, hän pyysi Huld-noitaa riistämään hengen Visburilta, mutta pojat olivat jo oma-aloitteisesti lähteneet sotajoukolla varustettuna takaisin laivalla Ruotsiin ja polttivat Visburin kartanoonsa ja samalla ryöstivät ja hävittivät seutua.


title: Gisl

text: Suomalaisia teko miellytti ja veljesten urhoollisuutta ylistettiin. Vanhin heistä, Gris asetettiin kuninkaaksi. Gris aloitti samalla varustelun, koska ruotsalaiset saattaisivat kostaa kuninkaansa surman. Kronikoitsijan mukaan mitään sotaa ei kuitenkaan mainittu. Tähän voi vaikuttaa se, että kronikoitsija mainitsee Suomessa hallinneen ruotsalaissukuisen kuninkaan ja Ruotsin valtakunnan päämiehenä oli suomalaissyntyinen kuningas. Grishän oli Ruotsin kuninkaan poika.


title: Gisl

text: Kuollessaan Gris jätti kuninkuuden veljelleen Amundille, johon hän oli elämänsä aikana syvästi kiintynyt.


title: Tracii Guns

text: Tracii Guns (s. 20. tammikuuta 1966) on yhdysvaltalainen rock-kitaristi. Hän on soittanut muun muassa yhtyeissä Guns N' Roses, Brides Of Destruction, L.A. Guns, W.A.S.P., Poison ja The Misfits.


title: Tracii Guns

text: Vuonna 1985 Guns perusti yhdessä W. Axl Rosen, Izzy Stradlinin, Duff McKaganin ja Rob Gardnerin kanssa kokoonpanon, josta tuli Guns N' Roses. Kun Guns ei halunnut osallistua McKaganin järjestämälle pienehkölle Seattlen-kiertueelle, hänen tilalleen bändiin tuli Saul "Slash" Hudson, ja samalla rumpali Gardner korvattiin Steven Adlerilla.


title: Aamu (nimi)

text:
Aamu on suomalainen naisen etunimi. Se on ollut suomalaisessa nimipäiväkalenterissa vuodesta 1929 lähtien.
Valoisia ajatuksia ja tulevaisuuteen luottamista ilmaiseva nimi oli osa 1900-luvun alun omakielisten nimien aaltoa.


title: Aamu (nimi)

text: Väestörekisterikeskuksen mukaan nimi Aamu on Suomessa annettu 1900-luvun alusta kesäkuun 2017 alkuun mennessä 939 naiselle ja muutamalle miehelle. 2000-luvulla nimi on yleistynyt kovasti, sillä ennen 2000-lukua Aamuja oli alle 80.


title: BMW 3-sarja

text: BMW 3-sarja on BMW:n vuodesta 1975 valmistama ylempään keskiluokkaan sijoittuva mallisarja. Se on BMW:n suosituin ja myydyin automallisto.


title: BMW 3-sarja

text: BMW 3-sarjan ensimmäinen versio oli seuraaja BMW 2002:lle ja se esiteltiin vuonna 1975. Sitä luotaessa oli pyritty eroon 2002-mallin kritiikkiä herättäneistä epäkohdista. Ulkomittoja kasvatettiin ja E21:n itsekantava korirakenne oli jäykkyydeltään 18 prosenttia suurempi kuin edeltäjässään. 1970-luvulla myös turvallisuusseikat alkoivat yhä enemmän olla ajankohtaisia, joten kolariturvallisuus oli BMW:llä vahvasti mielessä autoa suunniteltaessa. E21:ssä otettiin myös käyttöön uusi ergonomiataso, jossa kojetaulu hallintalaitteineen sijoiteltiin parhaalla tavalla kuljettajaa ajatellen, ja tätä käytäntöä sovelletaan edelleen nykyisissä BMW-malleissa. E21-malleja myytiin yli 150 000 kappaletta vuodessa.


title: BMW 3-sarja

text: Mallivaihtoehtoja olivat 315, 316, 318, 320, 320i, ja huippumallina 323i, jossa oli 2,3-litrainen kuusisylinterinen polttoaineen suihkutuksella varustettu M20B23-moottori. Mallia 320 on valmistettu nelisylinterisellä M43/1-kaasutinmoottorilla vuosina 1975–1979 ja 320i-mallia nelisylinterisellä M64-ruiskumoottorilla vuosina 1975–1978. Vuosina 1977–1982 moottorina tarjottiin kuusisylinteristä M20B20:aa. Kaikissa E21-mallisarjan polttoaineen suihkutuksella varustetuissa malleissa on käytetty Bosch K-Jetronic -mekaanista polttoaineen suihkutusta. Yli puolet valmistuneista E21-malleista meni vientiin, ja erityisen suosituksi auto osoittautui Yhdysvalloissa. Malleista edullisinta vuonna 1981 esiteltyä 315:ttä pidettiin tuotannossa vielä jonkin aikaa myös sen jälkeen kun uusi E30-malli oli jo astunut markkinoille. Vaihteistona kaikissa autoissa vakiona oli nelivaihteinen manuaalivaihteisto, mutta lisävarusteena oli kuitenkin saatavissa viisivaihteinen Getrag-manuaalivaihteisto. Muihin kuin 316-malleihin sai lisäksi myös kolmivaihteisen ZF-automaattivaihteiston. Vuoteen 1982 mennessä viisivaihteinen vaihteisto oli jo kaikkien kuusisylinteristen mallien vakiovarusteena.


title: BMW 3-sarja

text: E21:stä valmistettiin myös 3 000 kappaletta Baurin valmistamia avoautoja, joista ensimmäinen yksilö valmistui vuonna 1977.


title: BMW 3-sarja

text: BMW 3-sarja uudistettiin täysin vuoden 1982 lopussa. Uusi E30-sarja saavutti ostajien suosion edeltäjäänsä E21:tä vieläkin paremmin. Uudistus oli varsin varovainen ja ulkomuoto muuttui vain lievästi, sillä tuttu ulkonäkö haluttiin säilyttää. Tekniikassa suurin muutos tapahtui takajousituksessa ja pyöräntuennassa. E30-malli oli myös edeltäjäänsä huomattavasti taloudellisempi. Ahtaita E21:n takamatkustajien tiloja ajatellen E30:n tiloja paranneltiin, mutta takaistuintiloiltaan varsinkin jalkatilojen osalta uusikin 3-sarja oli kuitenkin pienehkö.


title: BMW 3-sarja

text: Mallivaihtoehdot olivat 316, 318i, 320i ja 323i. Uutuus 3-sarjassa oli neliovinen versio, joka esiteltiin vuonna 1984.


title: BMW 3-sarja

text: Vuonna 1985 323i korvattiin 325i:llä. Tällöin tulivat markkinoille myös nelivetoversio 325iX ja diesel 324d. 3-sarjan urheilullinen M-versio, BMW M3, esiteltiin 1986. Siinä oli BMW Motorsportin suunnittelema nelisylinterinen 2,3-litrainen 200-hevosvoimainen S14-moottori. M3 sinällään oli aivan omaa kehittelyään eikä suuremmin perustunut tavalliseen E30-sarjan autoon. M3 olikin kehitetty varta vasten kilpa-autoilua ajatellen.


title: BMW 3-sarja

text: Vuoden 1987 alussa tuli myös 2,4-litrainen turbodiesel saataville 3-sarjan moottorivaihtoehdoksi, ja syksyllä 318i:n M10B18-moottori uudistettiin. Uutta suunnittelua edustava M40B18 oli huomattavasti edeltäjäänsä sitkeämpi, mutta samalla myös taloudellisempi. Samaan aikaan esiteltiin 3-sarjan Touring-farmarimalli. Touringia sai aluksi malleina 320i, 325i ja 324td, myöhemmin myös 318i:nä ja lopuksi 316i:nä.


title: BMW 3-sarja

text: Vuosimallin 1988 3-sarjaan tehtiin pieniä muutoksia muun muassa etuvaloihin, takavaloihin ja puskureihin. Ajovaloihin tuli linssioptiikka ja kromipuskurit poistuivat. Keväällä 1988 korvattiin 316-malli, jossa oli 1,8-litrainen M10B18-moottori, 316i:llä joka varustettiin 1,6 litran M40-moottorilla. Syksyllä 1989 esiteltiin urheilullinen 318iS, jonka neliventtiilikannellisessa M42B18-moottorissa oli 136 hevosvoimaa.


title: BMW 3-sarja

text: BMW E36 -malli tuli markkinoille vuonna 1991. Mallin pyöräntuentana taka-akselilla oli uudenlainen Z-tyyppinen multilink-alustaratkaisu ja vuoden 1992 syksyllä tulivat markkinoille ensimmäiset VANOS-moottorit.


title: BMW 3-sarja

text: M3-urheilumalli tuli myyntiin myös E36-korista vuoden 1992 syksyllä, varustettuna 3,0-litraisella (286 hv) moottorilla. M3 Evolutionissa vuonna 1995 moottori korvattiin 3,2-litraisella, tehokkaammalla S50B32-moottorilla. Teholukema uudessa moottorissa oli 321 hevosvoimaa. Molemmat M3:n moottorit olivat vapaasti hengittäviä suoria kuusiylinterisiä koneita. M3-malli sai myös ensimmäisen SMG-sekventiaalivaihteiston.


title: BMW 3-sarja

text: Mallisarjaan tuli coupé-malli vuonna 1992, ja avoversio esiteltiin 1993.


title: BMW 3-sarja

text: Täysin uusi malli, hatchback-korinen Compact, tuli myyntiin vuonna 1994. Mallin takapään pyöräntuentaratkaisut perustuivat edellisen E30-mallin kehitelmiin, jotka käytettiin myös Z3-mallissa. Mallia myytiin vuoteen 2000 saakka.


title: BMW 3-sarja

text: Vuonna 1995 tuli Touring-malli, jota ei tarjottu lainkaan muun muassa Yhdysvaltoihin. E36 Touring oli ensimmäisiä suuremman suosion saavuttaneita niin sanottuja elämäntapafarkkuja, sillä sen tavaratila oli perusasennossaan 15 prosenttia sedania pienempi. Korimallia myytiin vuoteen 1999 saakka.


title: BMW 3-sarja

text: Vuosimalliin 1997 E36 koki faceliftin. Tällöin uusittiin muun muassa maski ja sivuvilkut.


title: BMW 3-sarja

text: 2,5-litrainen moottori (M50B25), jota käytettiin 325i-mallissa, korvattiin vuonna 1995 alumiinilohkoisella 2,8-litraisella moottorilla (M52B28) ja näin mallisarjaan tuli 328i-malli. Uusi moottori oli vain hevosvoiman tehokkaampi kuin vanha 2,5-litrainen, mutta alumiinilohkonsa ansiosta vanhaa moottorimallia kevyempi. Lisäksi moottorin vääntökyky oli parempi.


title: BMW 3-sarja

text: Saksalainen Baur valmisti E36 Sedaninsta rajatun (310 kpl) määrän omaa avoversiotaan. Baur TC-4 -mallissa oli normaalin sedanin tapaan A-, B- ja C-pilarit, mutta katto ja takalasi oli korvattu kokoontaittuvalla kangaskatteella.


title: BMW 3-sarja

text: Mallisarjaa alettiin korvata asteittain vuodesta 1998 lähtien, kun uusi sukupolvi tuli markkinoille. Viimeisimpinä, vuonna 2001 mallistosta poistui Compact.


title: BMW 3-sarja

text: Uusi E46-mallisarja tuli markkinoille vuonna 1998 sedan-mallisena. Ulkonäössä ei ollut tapahtunut merkittäviä muutoksia, lähinnä muotoja oli pyöristetty. Myös koon kasvu oli maltillista. Takaistuintiloja saatiin hieman suurennettua, mutta erityisen tilavat ne eivät edelleenkään olleet. Vuonna 1999 markkinoille tulivat Coupé-, Cabrio- sekä Touring-mallit.


title: BMW 3-sarja

text: Uudet M54-moottorit tulivat markkinoille vuonna 2000. Uusi 3,0-litrainen (M54B30) moottori tuli malliin 330 ja 2,5-litrainen (M54B25) moottori jälleen 325-malliin. Vanhat 2,8- ja 2,5-litraiset moottorit poistettiin mallisarjasta.


title: BMW 3-sarja

text:
Vuodelle 2001 esiteltiin uusi M3, joka oli varustettu SMGII-sekventiaalivaihteistolla. Samana vuonna markkinoille tuli myös Compact-malli, ja olemassa olevat Coupé-, Sedan- ja Touring-mallit kokivat kevyen faceliftin, jossa taka- ja etuvaloja sekä vilkkuja ja etusäleikköä muutettiin. Samaan aikaan myös dieselmoottorit M47D20 ja M57D30 päivitettiin uusiin M47ND20- ja M57D29-malleihin, joissa oli yhteispaineruiskutus.
E90-sukupolvi tuli markkinoille vuonna 2005. Moottorit ovat uusia N-sarjalaisia, joissa on käytetty kevyitä magnesium- ja alumiiniosia, sekä monia muita moderneja innovaatioita. Mallisarjan muotoilu edusti uutta modernia BMW-tyyliä, mutta se ei ole saanut osakseen aivan niin suurta keskustelua kuin edeltäneet 5- ja 7-sarjat.


title: BMW 3-sarja

text: Touring-malli (E91) esiteltiin vuosimallina 2006. M3 Coupé -malli tuli markkinoille vuonna 2007, ja 2008 saapuivat M3 Sedan ja M3 Cabriolet.


title: BMW 3-sarja

text: Sedan ja Touring kokivat faceliftin vuonna 2008, coupé- ja cabriolet-mallit puolestaan 2010. Faceliftin näkyvin muutos oli uudet takavalot, joskin pieniä muutoksia tehtiin kauttaaltaan.


title: BMW 3-sarja

text: Nykyinen F30-malli tuli markkinoille vuonna 2011. Nelioviset sedanit ja farmarimallit jatkavat 3-sarjalaisina, mutta kaksiovinen coupé, cabriolet ja täysin uusi viisiovinen fastback on nimetty 4-sarjaksi. 3-sarjan mallistoon kuuluu myös viisiovinen Gran Turismo.


title: Boris Šahlin

text: Boris Anfijanovitš Šahlin (, 27. tammikuuta 1932 Išim, Venäjän SFNT – 30. toukokuuta 2008 Kiova, Ukraina) oli neuvostoliittolainen telinevoimistelija ja moninkertainen olympiavoittaja. Šahlin on Nikolai Andrianovin ohella ainoa miesvoimistelija, joka on voittanut kuusi kultamitalia yksilölajeissa. Vuosien 1956 ja 1964 välillä hän voitti kaikkiaan 13 olympiamitalia (seitsemän kultaa, neljä hopeaa ja kaksi pronssia) – enemmän lajin olympiamitaleita on ainoastaan Larisa Latyninalla (18) ja Andrianovilla (15). MM-kilpailuissa Šahlin voitti kaikkiaan kymmenen mestaruutta.


title: Boris Šahlin

text: Šahlin on ollut postimerkin aiheena Mongoliassa (№525, 1969), Kanadassa ja Guyanassa.


title: Samoan lippu

text: Samoan lippu on oseanialaisen Samoan valtion virallinen lippu. Se otettiin virallisesti käyttöön 24. helmikuuta 1949. Lipun punainen väri kuvaa rohkeutta, valkoinen puhtautta ja sininen vapautta. Sinisellä pohjalla olevat viisi tähteä kuvaavat Etelän ristiä.


title: Tom Lysiak

text: Thomas James ”Tom” Lysiak (22. huhtikuuta 1953 High Prairie, Alberta – 30. toukokuuta 2016) oli kanadalainen jääkiekkoilija, pelipaikaltaan pääasiassa keskushyökkääjä.


title: Tom Lysiak

text: Ennen ammattilaisuraansa Lysiak pelasi vuosina 1970–1973 kolmen kauden ajan Medicine Hat Tigersissa juniorisarja Western Canada Hockey Leaguessa (WCHL). Kahdella jälkimmäisellä kaudella hän oli seuransa ja koko liigan paras pistemies viimeistellen kaudella 1971–1972 143 pistettä (46 maalia ja 97 syöttöpistettä) 68:ssa runkosarjaottelussa ja kaudella 1972–1973 154 pistettä (58 maalia ja 96 syöttöpistettä) 67:ssä runkosarjaottelussa. Hänet nimettiin molempina kausina liigan ensimmäiseen tähdistökentälliseen ja vuonna 1973 hän johdatti seuransa WCHL:n mestaruuteen ollen pudotuspelien paras pistemies 39:llä tehopisteellä (12 maalia ja 17 syöttöpistettä) 17:ssä ottelussa.


title: Tom Lysiak

text: Atlanta Flames varasi Lysiakin NHL:ään numerolla kaksi ensimmäisellä kierroksella. Myös WHA-seura Houston Aeros varasi hänet samana vuonna, mutta hän valitsi NHL:n WHA:n sijasta. Lysiak aloitti NHL-uransa heti varausvuonnaan debytoiden 10. lokakuuta 1973 ottelussa New York Islandersia vastaan. Hän nousi seuransa tärkeimpien pelaajien joukkoon jo tulokaskaudellaan ollen seuransa paras pistemies. Hän oli Atlanta Flamesin eniten pisteitä tehnyt pelaaja myös neljällä seuraavalla kaudella, ja parhaat tehonsa hän teki kaudella , 82 pistettä, 31 maalia ja 51 syöttöpistettä, 80:ssä ottelussa. Lysiak pelasi Flames-vuosinaan kolmesti ssa, vuosina 1975, 1976 ja 1977, ja samoina vuosina hänet palkittiin myös Flamesin sisäisellä seuran arvokkaimman pelaajan palkinnolla Ellmans Trophylla. Hän toimi seuransa kapteenina puolentoista vuoden ajan syyskuusta 1977 maaliskuuhun 1979.


title: Tom Lysiak

text: Maaliskuussa 1979 Atlanta Flames myi Lysiakin Chicago Black Hawksiin yhdessä Pat Ribblen, Greg Foxin, Harold Phillipoffin ja Miles Zaharkon kanssa vaihdossa Ivan Boldireviin, Phil Russelliin ja Darcy Rotaan. Siirto oli hänelle yllätys, sillä hän oli juuri solminut Flamesin kanssa monivuotisen jatkosopimuksen. Black Hawksissa Lysiak pelasi kauden lopun ja seuraavat seitsemän täyttä kautta. Pisteiden valossa parhaalla kaudellaan Chicagossa, kaudella , hän viimeisteli 82 pistettä 71:ssä runkosarjaottelussa, 32 maalia ja 50 syöttöpistettä, ja 15 pistettä 15:ssä pudotuspeliottelussa, kuusi maalia ja yhdeksän syöttöpistettä. Edeltävällä kaudella hän oli Black Hawksin paras pistemies 76:lla pisteellään (21 maalia ja 55 syöttöpistettä) 72:ssa runkosarjaottelussa. Kaudella Lysiak joutui olemaan pelikiellon takia sivussa 20 runkosarjaottelua kampitettuaan linjatuomari Ron Foytin Hartford Whalersia vastaan pelatussa ottelussa. Pelikielto on kuulunut pitkään NHL-historian pisimpiin. Seuraava sitä pidempi jäällä tapahtuneesta annettu oli Dale Hunterin 21:n ottelun pelikielto vuodelta 1993.


title: Tom Lysiak

text: Tom Lysiak lopetti pelaajauransa vuonna 1986, oltuaan kaudella sivussa suuren osan otteluista loukkaantumisten vuoksi. Hän pelasi 13 kautta kestäneellä NHL-urallaan 919 runkosarjaottelua tehoin 292 maalia ja 551 syöttöpistettä. Pudotuspeleissä hän esiintyi 76:ssa ottelussa tehden 63 pistettä, 25 maalia ja 38 syöttöpistettä. Plus/miinus-tilastossa hän saavutti parhaan lukemansa kaudella , +23.


title: Tom Lysiak

text: Lysiak pelasi urallaan jääkiekon kansainvälisissä arvokilpailuissa yhtenä vuonna. Hän oli voittamassa Kanadalle pronssia jääkiekon maailmanmestaruuskilpailuissa 1978. Lysiak pelasi turnauksessa seitsemän ottelua ja teki kaksi tehopistettä.


title: Pekka ja Pätkä lumimiehen jäljillä

text: Pekka ja Pätkä lumimiehen jäljillä on Armand Lohikosken ohjaama elokuva vuodelta 1954. Se valmistui kolmantena kolmentoista "Pekka Puupää" -elokuvan sarjassa.


title: Pekka ja Pätkä lumimiehen jäljillä

text: Tässä Lohikosken yhdessä Reino Helismaan kanssa käsikirjoittamaksi merkityssä elokuvassa olivat päähenkilöinä aiemmista sarjan elokuvista tutut henkilöhahmot, mutta Pätkä esiintyi ensi kerran elokuvan nimessä. Sarjan elokuville tyypillisesti tekijät pyrkivät mahdollisimman nopeaan ja halpaan tuotantoon. Lohikosken mukaan Reino Helismaalla ei kuitenkaan ollut mitään tekemistä tämän sen paremmin kuin eräiden muidenkaan Pekka ja Pätkä -elokuvien kanssa.


title: Pekka ja Pätkä lumimiehen jäljillä

text: "Pekka ja Pätkä lumimiehen jäljillä" -elokuvaa kuvattiin Kilpisjärvellä. Elokuvan tekoon osallistuneet ovat haastattelussa kertoneet idean lumimiehestä löytyneen sanomalehdestä. Pekka ja Pätkä -elokuvasarjan jatkaminen oli joka tapauksessa selvää. Suomen Filmiteollisuus haki lehti-ilmoituksella lumimiehen rooliin lähemmäksi kaksimetristä henkilöä. Ilmoittautumiset pyydettiin lähettämään SF:n konttoriin Mikonkadulle. Valituksi tuli helsinkiläinen Vihtori Välimäki.


title: Pekka ja Pätkä lumimiehen jäljillä

text: Elokuvan tyylissä on kauhuelokuviin viittaavia piirteitä. Muita sen keskeisiä seikkoja ovat Pätkän kiipeily kotitalon seinällä ja Justiinan käyttäminen lumimiehen syöttinä.


title: Pekka ja Pätkä lumimiehen jäljillä

text: Eräs televisioesityksen katsonut kriitikko kiinnittää huomiota elokuvan miellyttävään arkisuuteen.


title: Pekka ja Pätkä lumimiehen jäljillä

text: On aprillipäivä ja Justiina lähettää Pekan ja Pätkän ostoksille. Kaksikko ihmettelee, miksi ostoslistassa lukee "sukset", kunnes he lukevat päivän lehden. Siinä kerrotaan, että Lapissa on nähty lumimies ja että radiojuontaja Karvajärvi tarjoaa miljoona markkaa sen vangitsemisesta. Kaksikko olettaa Justiinan haluavan lumimiesjahtiin ja ostaa hiihtovarusteet. Kotona kuitenkin paljastuu, että listassa lukeekin "sakset", mutta Justiina innostuu silti miljoonan markan lumimiesjahdista.


title: Pekka ja Pätkä lumimiehen jäljillä

text: Puupäät lähtevät kohti Lappia lumimiestä etsimään. Pekka ja Pätkä arvelevat Justiinan olevan siinä avuksi syöttinä. Junamatkalla pohjoiseen Pekka ja Pätkä kohtaavat Olavi Virran esittämän Timo Vasken (edellisessä elokuvassa olleen Kalevi Vasken identtisen kaksoisveljen, jota Pekka ensi alkuun luuleekin Kaleviksi) ja Anneli Saulin esittämän Katriina Sirkkusen. Kilpisjärvellä joukko majoittuu tunturihotelliin. Siellä odottaa myös Timon tyttöystävä Irmeli Laavu (Tuija Halonen), jota kosiskelee hiihdonopettaja Riku Sundman (Åke Lindman). Suhdesotkujen selvittelyyn antavat apua myös Pekka jä Pätkä. Lopulta kaikki kuitenkin järjestyy, kun Timo saa Katriinan ja Riku Irmelin.


title: Pekka ja Pätkä lumimiehen jäljillä

text: Pekka, Pätkä ja Justiina lähtevät suksilla tunturiin ja löytävät riemukseen "Pohjoisnavan". Kesken ilakointia paikalle ilmaantuu kuitenkin lumimies, jolloin Pekka ja Pätkä pyörtyvät ja lumimies pakenee Justiina kainalossaan. Virottuaan Pekka ja Pätkä kuvittelevat murheissaan lumimiehen syöneen Justiinan. Hotellihuoneessa heitä kuitenkin odottaa yllätys: lumimies kutoo sukkaa Justiinan kanssa.


title: Pekka ja Pätkä lumimiehen jäljillä

text: Pekka ja Pätkä lähtevät kohti etelää mukanaan mattokäärö, johon he uskovat Justiinan paketoineen lumimiehen. Radiostudiossa kaveruksille paljastuu pettymys: Karvajärven lupaama miljoonapalkkio oli aprillipila ja mattokääröstä paljastuu Justiina, jonka lumimies on sinne käärinyt. Elokuvan viimeisessä kuvassa nähdään lumimies tallustelemassa vapaana Lapin lumikentillä.


title: Oikeuskansleri

text:
Valtioneuvoston oikeuskansleri (lyhenne OK tai OKA, ) on laillisuusvalvontaa suorittava viranhaltija Suomessa. Myös Ruotsissa ja Virossa on samankaltainen oikeuskanslerin virka.
Oikeuskansleri valvoo valtioneuvoston toimien lainmukaisuutta, ja hänellä on läsnäolo- ja puheoikeus valtioneuvoston istunnoissa. Käytännössä valvonta tapahtuu niin, että oikeuskansleri tarkistaa valtioneuvoston yleisistuntojen ja tasavallan presidentin asiakirjat etukäteen. Hän myös antaa lainopillisia neuvoja valtioneuvostolle ja ottaa vastaan kansalaisten kanteluja lainvastaisesta viranomaistoiminnasta. Oikeuskansleri voi myös ajaa syytettä valtakunnanoikeudessa. Hänen toimialansa on osittain sama kuin eduskunnan oikeusasiamiehen.


title: Oikeuskansleri

text: Oikeuskanslerina toimi 2007–2017 oikeustieteen tohtori Jaakko Jonkka. Hänen seuraajansa Tuomas Pöysti aloittaa vuoden 2018 alusta. Oikeuskanslerin ohessa toimii apulaisoikeuskansleri sekä apulaisoikeuskanslerin sijainen.


title: Oikeuskansleri

text: Oikeuskansleri johtaa valtioneuvoston yhteydessä toimivaa "oikeuskanslerinvirastoa" (lyhenne OKV), joka valmistelee hänen ratkaistavikseen kuuluvat asiat ja muut hänen toimialansa tehtävät.


title: Oikeuskansleri

text: Emeritusprofessori Markku Helinin mukaan hallituksen ei tarvitse noudattaa oikeuskanslerin mielipidettä lain perustuslainmukaisuudesta, joka ratkaistaan vasta eduskunnan perustuslakivaliokunnassa. Oikeuskanslerin kantaa seuraamalla voi silti joskus välttää lainvalmistelutyön haaskaamisen.


title: Oikeuskansleri

text: Tasavallan presidentti nimittää oikeuskanslerin ja apulaisoikeuskanslerin sekä oikeuskanslerinviraston kansliapäällikön. Vuoteen 2017 mennessä oikeuskanslereiksi on nimitetty vain miehiä.


title: Oikeuskansleri

text: Autonomian aikana oikeuskansleria edelsi virkanimike prokuraattori ja tätä ennen drotsi.


title: Oikeuskansleri

text: Ylimmän syyttäjän tehtävät siirtyivät oikeuskanslerilta valtakunnansyyttäjälle 1997.


title: Hirtettyjen kettujen metsä

text: Hirtettyjen kettujen metsä on Arto Paasilinnan romaani vuodelta 1983.


title: Hirtettyjen kettujen metsä

text: Tarinan päähenkilö on roisto Oiva Juntunen, joka kätkee ryöstösaaliinsa syvälle Lapin korpeen Kittilään. Juntunen on toteuttanut kahden apurinsa kanssa kultaryöstön Oslon satamassa Australiasta tulleelle kultalastille. Oslon satamasta päästyään apumiehet ajavat ryöstösaaliin kanssa Lappiin, jossa he heittelevät kultaharkot tien oheen alueella "retkeilevälle" Oiva Juntuselle. Ryöstösaaliista jää lopulta Oivalle 3 harkkoa (à 12 kg) eli 36 kiloa kultaa. Juntunen kätkee kullan lapsuudenkotinsa tunkioon Vehmersalmelle ennen Lapin reissua. Juntunen yrittää olla pakomatkalla myös Floridassa, mutta Yhdysvaltain eteläkärki osoittautuu auttamattomasti pettymykseksi. Apurit passitetaan vankilaan kärsimään rikoksiaan. He ovat sopineet Juntusen kanssa, että saavat osuutensa kullasta kärsittyään tuomion.


title: Hirtettyjen kettujen metsä

text: Sattumalta Oiva Juntusen retkeilyreitin alueella pidetään sotaharjoituksia, ja Juntunen ystävystyy virkavapaalla olevan juopon majuri Sulo Remeksen kanssa. Remes on saanut virkavapaan suorittaakseen tekniikan lisensiaatin tutkinnon. Juntunen esiintyy Remekselle alun perin Helsingin Yliopiston kirjaston amanuenssina, Asikaisena. He lyöttäytyvät yhteen ja jäävät huuhtomaan kultaa eräälle tukkikämpälle. Juntunen kaivattaa Remeksellä "puoli Lappia" nurin lisäämällä varastettua kultaa ränneihin, jotta Remes pysyisi hänen apurinaan. Remes hankkii Juntusen rahoilla kämpälle monenlaista tavaraa Rovaniemeltä, mm. stereot. Kämpälle ajautuu miesten lisäksi myös seudulla partioiva poropoliisi sekä vanha kolttanainen, joka on myös tavallaan karkumatkalla viranomaisilta. Hyvinkäältä kotoisin oleva poropoliisi meinaa aluksi lähteä kuljettamaan erilaisiin rötöksiin - kullasta hän ei tiedä heti aluksi - syyllistyneet kämpän asukkaat nimismiehen luo Kittilään, mutta Juntunen lahjoo Hurskaisen kullalla. Hurskainen vakuuttaa kykenevänsä pitämään tiedon salassa. Hän kertoo näytelleen Hyvinkään työväenopistolla Juhaa vuonna 1967 ja saaneen paremman arvosanan kuin Hinkkasen Topi.


title: Hirtettyjen kettujen metsä

text: Tukkikämpän leppoisaan elämään tuo kuitenkin ongelmia Långholmenin vankilasta vapautumassa oleva kauppateknikko, monimurhaaja Hemmo Siira. Siira on peräämässä Juntuselta osuuttaan kullasta, jonka ryöstöön hän osallistui ennen Juntusen asettumista savottakämpälle Kittilän Puljuun. Lopulta Oiva Juntusen korviin kantautuu ikävä tieto. Ruotsin höhlä kuningas on armahtanut hyvän käytöksen perusteella niinkin vaarallisen miehen kuin Hemmo Siiran. Siiran korviin kantautuu tieto miesten olinpaikasta Lapissa. Vaikka Siira löytää perille, ei hän kuitenkaan selviä hengissä takaisin ihmisten ilmoille koska hän hirttäytyy vahingossa kettuansaan.


title: Hirtettyjen kettujen metsä

text: Paasilinnan romaani on tyypillinen hirtehishuumorinen tarina korpifilosofisine mausteineen. Luontotematiikka on vahvasti läsnä.


title: Hirtettyjen kettujen metsä

text: "Hirtettyjen kettujen metsästä" on tehty vuonna 1985 radiokuunnelma, jonka on ohjannut Rauni Ranta. Kuunnelmassa Oivaa esittää Jarkko Rantanen, ja Sulona on Kauko Helovirta. Mukana ovat myös muun muassa Lahja Wilén, Olli Tuominen, Hillevi Lagerstam ja Aarre Karén. Vuonna 1986 aiheesta dramatisoitiin Jouko Suikkarin ohjaama ja käsikirjoittama tv-elokuva.


title: Hans Günter Winkler

text: Hans Günter Winkler (24. heinäkuuta 1926 Barmen – 9. heinäkuuta 2018) oli saksalainen esteratsastaja ja olympiavoittaja.


title: Hans Günter Winkler

text: Winkler on eräs menestyneimmistä esteratsastajista kautta aikojen. Hän on ainoa viisi olympiakultaa voittanut esteratsastaja ja ainoa kaikkiaan seitsemän olympiamitalia voittanut esteratsastaja.


title: Hans Günter Winkler

text: Winkler voitti henkilökohtaisen olympiakullan vuonna 1956. Joukkuekultaa hän otti vuosina 1956, 1960, 1964 ja 1972. Joukkuehopeaa tuli 1976 ja pronssia 1968. MM-tasolla Winkler voitti kaksi henkilökohtaista kultaa (1954 ja 1955) ja EM-tasolla yhden (1957).


title: Jorma S. Aalto

text: Jorma Sakari Aalto (s. 14. helmikuuta 1935 Säkkijärvi) on suomalainen virkamies. Hän oli apulaisoikeuskansleri vuosina 1971–1973, eduskunnan oikeusasiamies vuosina 1974–1986 ja oikeuskansleri eläkkeelle jäämiseensä vuoteen 1998 asti. Koulutukseltaan Aalto on oikeustieteen tohtori, ja hän on toiminut myös prosessioikeuden apulaisprofessorina Turun yliopistossa ja Helsingin yliopistossa.


title: Jorma S. Aalto

text: Oikeuskansleriaikoinaan Aalto joutui ottamaan kantaa muun muassa Mikkelin panttivankidraamaan, Arja Alhon ERM-kytkentään ja Natura-kanteluihin. Oikeuskanslerina Aalto päätti, ettei kauppa- ja teollisuusministeri Kauko Juhantalon koplaus-asia anna aihetta toimenpiteisiin. Pian kuitenkin Sauli Niinistön johtama eduskunnan perustuslakivaliokunta teki aloitteen syytetoimien käynnistämisestä. Juhantalo joutui syytteeseen ja sai vuonna 1993 vuoden ehdollisen vankeusrangaistuksen valtakunnanoikeudessa. Kuusi kansanedustajaa vaati myös Aallon haastamista valtakunnanoikeuteen hänen tekemänsä syyttämättäjättämispäätöksen vuoksi, mihin perustuslakivaliokunta ei kuitenkaan katsonut olevan aihetta.


title: András Balczó

text: András Balczó (s. 16. elokuuta 1938 Kondoros) on unkarilainen nykyaikainen viisiottelija ja olympiavoittaja. Balczó on kaikkien aikojen menestynein nykyaikainen viisiottelija. Hänen vahvin lajinsa oli maastojuoksu.


title: András Balczó

text: Olympiatasolla András Balczó voitti henkilökohtaisen kilpailun kultaa Münchenissä 1972 sekä joukkuekultaa Roomassa 1960 ja Méxicossa 1968. Henkilökohtaisen kisan hopeaa tuli 1968 ja joukkuehopeaa 1972.


title: András Balczó

text: MM-kisoissa András Balczó voitti viisi perättäistä mestaruutta vuosina 1963–1969. Saavutukseen ei ole lajissa kyennyt kukaan muu urheilija. Näiden lisäksi hänellä on kuusi joukkuemaailmanmestaruutta, kuusi hopeaa ja kaksi pronssia.


title: András Balczó

text: Ammatiltaan Balczó oli kirjoituskonemekaanikko.


title: Henrik Larsson

text: Henrik Edward Larsson MBE (s. 20. syyskuuta 1971 Helsingborg, Ruotsi) on ruotsalainen jalkapallovalmentaja ja entinen hyökkääjä. Hän toimii Allsvenskanissa pelaavan Helsingborgs IF:n päävalmentajana.


title: Henrik Larsson

text: Hänen isänsä on kotoisin Kap Verdestä, Afrikasta.


title: Henrik Larsson

text: Larsson on yksi Ruotsin kaikkien aikojen parhaista jalkapalloilijoista. Hän aloitti uransa pienessä Högaborg BK:n joukkueessa vuonna 1989. Vuonna 1992 hänen synnyinkaupunkinsa suurin seura, Helsingborgs IF hankki hänet, ja debyyttikausi oli menestys – 31 liigaottelussa Larsson teki 34 maalia. Vain kahden seurassa vietetyn kauden jälkeen Alankomaiden Eredivisien suurseura Feyenoord osti "Henken" riveihinsä. Menestystä ei kuitenkaan tullut, ja vuonna 1997 Larsson lähti koettamaan onneaan Britteinsaarille, skotlantilaiseen Glasgow Celticiin. Celticissä Larsson koki seurajoukkueuransa tähänastiset huippuhetket. Seitsemän seurassa vietetyn kauden aikana hän voitti kolme Skotlannin mestaruutta, yhden Skotlannin FA Cupin, ja yhden Skotlannin Liigacupin sekä kolmesti maan pääsarjan maalikuninkuuden. Maalien kannalta paras kausi oli 2000–2001, jolloin Larsson teki 37 liigaottelussa 35 maalia.


title: Henrik Larsson

text: Vuonna 2004 Larsson astui yhden askeleen urallaan ylöspäin allekirjoittaessaan sopimuksen FC Barcelonan, monien mielestä maailman parhaan seurajoukkueen kanssa. "Henke" tosin loukkaantui ensimmäisellä Barca-kaudellaan, eikä juurikaan esiintynyt raitapaidoissa. Barcelona kuitenkin arvosti Larssonia henkisenä johtajana, pukukopin tärkeänä hengen luojana, ja tarjosi uransa ehtoopuolella olevalle Larssonille jatkosopimusta. Toisella Barcelona kaudellaan "Henke" ei usein kuulunut avaukseen, mutta oli aina yhtä tärkeä tullessaan vaihdosta kentälle. Larssonin pelityyli poikkesi niin paljon Barcan muusta hyökkäyskalustosta ja toi aina virkeillä jaloilla lisää syvyyttä katalonialaisille. Larsson onnistui kahden vuoden aikana pelaamaan itsensä fanien sydämiin ja tämän vuoksi Barcelona tarjosi ruotsalaiselle vielä uutta sopimusta. Larsson kieltäytyi kohteliaasti tarjouksesta, päätettyään jo talvella paluusta kotimaahan perheensä kanssa. Larsson joutui kuitenkin istumaan Barcelonassa paljon vaihtopenkillä. Helmikuussa 2006 hän kertoi palaavansa kotikaupunkiinsa 18 kuukauden mittaisella sopimuksella Helsingborgs IF:n kanssa.


title: Henrik Larsson

text: Larsson liittyi HIF:n kesän MM-turnauksen jälkeen. Saman vuoden elokuussa Larsson nousi otsikoihin, kun hän löi Ruotsin cupin ottelussa Elfsborgia vastaan vastustajan puolustaja Jon Jonssonia nyrkillä vatsaan. Välikohtauksesta aloitettiin yksityishenkilön aloitteesta poliisitutkinta.


title: Henrik Larsson

text: Tammikuussa 2007 Larsson siirtyi kahden kuukauden lainasopimuksella pelaamaan Manchester Unitediin.


title: Henrik Larsson

text: Larsson on kuulunut vuosikausia Ruotsin maajoukkueen tärkeimpiin pelaajiin. Maajoukkueotteluita Larsson pelasi 106 ja teki niissä 37 maalia. Larsson on edustanut maataan MM-kisoissa 1994, 2002 ja 2006 sekä EM-kisoissa 2000 ja 2004. Hänet on valittu maansa parhaaksi jalkapalloilijaksi vuosina 1998 ja 2004.


title: Henrik Larsson

text: Larsson ilmoitti heinäkuussa 2006 lopettavansa maajoukkueuransa, ja näin ollen hänen viimeiseksi maajoukkue-esiintymisekseen jää vuoden 2006 MM-kilpailujen 2–0-tappioon päättynyt neljännesvälieräottelu Saksaa vastaan. Tätä ennen Larsson on jo kerran urallaan lopettanut maajoukkueessa, ollakseen enemmän perheensä kanssa. Hänet kuitenkin houkuteltiin takaisin Ruotsin joukkueeseen vuoden 2004 EM-kisojen karsintoihin. Vuoden 2008 toukokuussa Larsson ilmoitti tekevänsä paluun maajoukkueeseen kesän EM-kilpailuissa, ne olisivat Larssonille kuudes arvoturnaus.


title: Henrik Larsson

text: Larsson jatkoi uraansa vielä Helsingborgissa kaudella 2009 ja pelasi myös Ruotsin maajoukkueessa MM 2010-karsinnoissa. Ruotsin jäätyä kisoista rannalle Larsson ilmoitti lopettavansa uransa sekä maa- että seurajoukkuetasolla.


title: Henrik Larsson

text: Joulukuun puolivälissä 2009 Larsson siirtyi valmennustehtäviin ja kaudella 2010 hän toimii Superettanissa pelaavan Landskrona BoISin päävalmentajana. Esikuvikseen alkavalle valmennusuralle Larsson mainitsi mm. Frank Rijkaardin, Alex Fergusonin ja Martin O'Neillin. Larssonin ensimmäinen valmennuskausi oli menestyksekäs ja hyökkäävää jalkapalloa pelannut BoIS taisteli tiukasti noususta Allsvenskaniin, mutta taipui lopulta viidenneksi. Kauden jälkeen seurajohto jatkoi Larssonin sopimusta.


title: Henrik Larsson

text: Kausi 2011 oli vaikea. Larssonin joukkue juuttui hyvistä pelaajahankinnoista huolimatta Superettanin hännille ja pahimman kriisin aikaan Larsson itse palasi lyhyeksi aikaa pelikentälle. Lopulta joukkueen peli alkoi sujua ja hyvän loppukauden myötä BoIS sijoittui kymmenenneksi säilyttäen näin sarjapaikkansa. Kauden jälkeen Larsson ja BoIS tekivät vuoden jatkosopimuksen. Kolmas BoIS-kausi päättyi sijalle 6, joten nousu Allsvenskaniin jäi haaveeksi. Kauden jälkeen Larsson jätti joukkueen.


title: Henrik Larsson

text: Loppuvuodesta 2013 Larsson teki sopimuksen Allsvenskaniin nousseen Falkenbergs FF:n kanssa. Larssonin ja Falkenbergsin debyytti pääsarjassa sujui hyvin. Joukkue varmisti sarjapaikkansa sijoittuen kymmenenneksi. Kauden 2014 jälkeen Larsson jätti joukkueen ja siirtyi ex-seuransa Helsingborgs IF:n päävalmentajaksi.


title: Henrik Larsson

text: Larssonin ensimmäinen kausi Helsingborgin peräsimessä sujui keskinkertaisesti. Seura ei kyennyt haastamaan mestaruustaistelussa kärkijoukkueita, mutta toisaalta sarjapaikka ei ollut uhattuna. Edelliskauden tapaan Helsingborg sijoittui keskikastiin ollen kahdeksas. Ruotsin cupissa Larsson johdatti seuran puolivälierään, jossa IFK Göteborg oli vahvempi maalein 2–0.


title: Henrik Larsson

text: Larsson on pelannut salibandya nuoruudessaan ja edusti kaudella 2008–2009 puolikkaan kauden verran Ruotsin korkeinta sarjatasoa Svenska Superligania pelaavaa FC Helsingborgia. Hänen viimeiseksi jääneessä ottelussaan Helsingborg kohtasi IBF Falunin.


title: Kuolleiden päivä

text: Kuolleiden päivä ( tai "Día de los Difuntos") on vainajien muistojuhla, jota vietetään 1.–2. marraskuuta. Sitä juhlitaan samaan aikaan kuin katolisia kuolleiden muistojuhlia, pyhimysten päivää ja uskovien vainajien muistopäivää, joita Suomessa vastaa pyhäinpäivä.


title: Kuolleiden päivä

text: Juhla on erityisen merkittävä Meksikossa, jossa se on yleinen vapaapäivä. Synkästä juhlinnan aiheesta huolimatta se on iloinen, jopa riehakas juhla. Kuolleiden päivää vietetään myös Yhdysvalloissa, jossa on suuri meksikolaisvähemmistö, Filippiineillä sekä joissakin Latinalaisen Amerikan maissa. Brasiliassa se on yleinen vapaapäivä, ja monet juhlivat sitä käymällä kirkoissa ja hautausmailla, sytyttäen kynttilöitä ja rukoillen.


title: Kuolleiden päivä

text: Kuolleiden päivän alkuperä voidaan yhdistää varhaisten intiaanikansojen, kuten asteekkien ja mayojen, rituaaleihin. Juhla, josta "Día de Muertos" sittemmin kehkeytyi, osui asteekkien aurinkokalenterin yhdeksännelle kuukaudelle suunnilleen elokuun alkuun, ja sitä vietettiin koko kuukausi. Se oli omistettu lapsille ja kuolleille sukulaisille.


title: Kuolleiden päivä

text: Kun espanjalaiset konkistadorit saapuivat Amerikkaan 1400-luvulla, heitä pöyristyttivät intiaanien pakanalliset tavat. Yrityksessään käännyttää paikalliset asukkaat katolisuuteen he siirsivät juhlan marraskuun alkuun, jotta se vastaisi katolisia vainajien muistopäiviä. Juhlan synty vastaa siten paljolti halloweenin syntyä, joka oli alkujaan kelttiläisten juhla.


title: Kuolleiden päivä

text: Kuolleiden päivää suunnitellaan usein läpi vuoden. Harkintaa vaativat esimerkiksi kuolleille tarjottavat ruokalajit ja koristeet ("ofrendas"). Lokakuun viimeisinä ja marraskuun ensimmäisinä päivinä perheet puhdistavat ja koristelevat usein läheistensä haudat. Tavallisia koristeita ovat oranssit kehäkukat, joista käytetään myös nimitystä "flor de muerto" (kuolleiden kukka), helyt tai vainajan lempikaramellit. Kuolleille lapsille ("los angelitos", pikku enkelit) tuodaan leluja, aikuisille tequila- tai mezcal-pulloja.


title: Kuolleiden päivä

text: Myös kodeissa on vainajille omistettuja juomia ja ruokia. Jotkut uskovat vainajien henkien nauttivan näitä ruokia, niin että niistä puuttuu kaikki ravintoarvo, vaikka ne syödäänkin juhlan jälkeen. Joissakin osissa Meksikoa ihmiset viettävät koko yön sukulaistensa hautojen luona. Toiset rakentavat koteihinsa pieniä alttareita, joille asetetaan ristejä sekä neitsyt Marian ja kuolleiden läheisten kuvia, kukkia ja paljon kynttilöitä. Perinteisesti alttareiden äärellä rukoillaan ja kerrotaan tarinoita vainajista.


title: Kuolleiden päivä

text: Juhlan yleinen symboli on pääkallo ("calavera"), joita maalataan esimerkiksi naamioihin. Myös sokerista valmistetaan pääkalloja, joiden otsaan on kirjoitettu saajan nimi. Toinen kuolleiden päivän erikoisherkku on "pan de muerto" (kuolleiden leipä), makea leivonnainen, jonka muoto vaihtelee pyöreistä pääkalloihin. Joissakin osissa maata lapset pukeutuvat naamiaisasuihin ja pyytävät kaduilla ohikulkijoilta pientä lahjaa tai rahaa ("calaverita"). He eivät kuitenkaan kierrä ihmisten kodeissa.


title: Kuolleiden päivä

text: Filippiineillä kuolleiden päivää kutsutaan nimellä "araw ng mga patay" tai "undas", ja juhlalla on enemmänkin perhejuhlan tunnelma. Kuolleita muistellaan hiukan vakavammin kuin Meksikossa. Haudat puhdistetaan ja niille viedään kukkia ja kynttilöitä. Viettääkseen aikaa kuolleiden kanssa perheet saattavat leiriytyä hautausmaille yöksi tai pariksi. Haudoilla kulutetaan aikaa korttipelejä pelaten, syöden, juoden, laulaen ja tanssien.


title: Fu Mingxia

text: Fu Mingxia (伏明霞, s. 16. elokuuta 1978 Wuhanissa, Hubeissa, Kiinassa) on kiinalainen entinen uimahyppääjä, eräs maailman menestyksekkäimmistä naisista lajissaan.


title: Fu Mingxia

text: Fu Mingxia aloitti voimistelu-uransa jo 5-vuotiaana, mutta vaihtoi pian uimahyppyihin. Hän lähti 9-vuotiaana kotoaan Pekingiin harjoittelemaan lajia. Ensimmäisen maailmanmestaruutensa hän voitti 12-vuotiaana vuonna 1991. Hän on voittanut urallaan kaikkiaan neljä olympiakultaa ja kaksi maailmanmestaruutta sekä lukuisia muita mitaleita erilaisista kilpailuista.


title: Fu Mingxia

text: Fu Minxia on naimisissa Hongkongin entisen valtiovarainministerin Antony Leungin kanssa ja heillä on yksi lapsi.


title: Seljakämmekkä

text: Seljakämmekkä ("Dactylorhiza sambucina", aikaisemmin "D. latifolia") on suuressa osassa Eurooppaa tavattava näyttävä ketojen ja niittyjen kämmekkäkasvi, joka kukkii touko-kesäkuussa sekä keltaisina että punaisina värimuotoina. Suomessa seljakämmekkä on harvinainen ja rauhoitettu laji. Se on Houtskarin pitäjänkukka (sockenblomma).


title: Seljakämmekkä

text: Tanakkavartinen seljakämmekkä kasvaa 20–30 korkeaksi. Lehdet sijaitsevat varren tyviosassa ja niitä on 3–4 kappaletta, ylempänä varressa on lisäksi muutama pieni ylälehti. Lehdet ovat 5–10 cm pitkiä, täplättömiä, kapean vastapuikeita ja tylppiä. Kukkia seljakämmekällä on kahden värisiä. Toisissa yksilöissä kukka on kellanvalkoinen ja toisissa purppuranpunainen. Punaisten kukkien huuli on keskeltä kellanvalkoinen ja täplikäs. Kukan kannus on sikiäimen pituinen. Seljakämmekkä kukkii touko-kesäkuussa. Seljakämmekällä on kesäaikaan kaksi juurimukulaa: tumma edellisvuotinen ja vaalea tämänvuotinen. Nämä toisiinsa kietoutuneet mukulat tai ehkä kasvin kaksiväriset kukat ovat antaneet seljakämmekälle sen ruotsinkielisen nimen Adam och Eva.


title: Seljakämmekkä

text: Seljakämmekän tuoksu muistuttaa omenan tai mustaseljan kukkien tuoksua. Seljakämmekkä on pölytykseltään hyönteispölytteinen huijaten hyönteisiä, sillä seljakämmekän kukissa ei ole mettä. Yleisimmät pölyttäjät kukissa ovat kimalaiskuningattaret, jotka vierailevat kukissa pääasiassa kukinnan alkuvaiheessa kunnes oppivat välttämään medettömiä kukkia.


title: Seljakämmekkä

text: Seljakämmekkää tavataan lähes koko Manner-Euroopassa Ukrainasta ja Baltiasta länteen sekä Mustanmeren ympäristössä, Kaukasuksella ja Kaspianmeren eteläpuolella. Esiintyminen on kuitenkin laikuttaista. Pohjoisessa levinneisyysalue ulottuu Etelä-Norjaan, Keski-Ruotsiin ja Etelä-Suomeen.


title: Seljakämmekkä

text: Suomessa seljakämmekkää tavataan pääasiassa Ahvenanmaalla. Houtskarissa se on erityisen runsas, esimerkiksi Arkipelagia-seuran inventoinneissa v. 1995 yli 10 000 yksilöä löytyi juuri sieltä, kun maakunnan kokonaismääräksi saatiin 12 664 yksilöä (näistä ei-kukkivia 3 701). Punainen värimuoto on yleisempi kuin keltainen: Arkipelagia-seuran laskennoissa punaisia löytyi 7 197 ja keltaisia 3 701.


title: Seljakämmekkä

text: Laji on ollut yleinen myös Manner-Suomen puolella Turun saaristossa, mutta kadonnut siellä useimmilta kasvupaikoiltaan. Muutamaa poikkeusta lukuun ottamatta lajin kasvupaikat Suomessa sijaitsevat rannikkovyöhykkeellä.


title: Seljakämmekkä

text: Seljakämmekkä kasvaa Suomessa kuivahkoilla niityillä ja pientareilla sekä lehtoniityillä. Etelämpänä Pohjoismaissa se kasvaa myös laitumilla, nummilla ja rannikoiden kallioilla. Muualla Euroopassa kasvupaikkoja ovat lisäksi avoimet metsät ja vuoristoniityt. Etelä-Euroopassa seljakämmekkää tavataan vuoristoissa 2600 metrin korkeudelle. Laji on Pohjoismaissa kalkinsuosija tai -vaatija, muualla se voi kasvaa myös vähän happamalla maaperällä.


title: Seljakämmekkä

text: Seljakämmekkä on luokiteltu maailmanlaajuisesti elinvoimaiseksi ja Suomessa silmälläpidettäväksi lajiksi. Kasvi ja sen elinympäristöt ovat alttiita ihmisen toiminnalle kuten maatalouden maankäytölle, kaupungistumiselle, matkailulle, kuivatukselle, tallaamiselle ja keräilylle. Suomessa seljakämmekän kasvupaikkoja uhkaavat lähinnä niittyjen umpeenkasvu sekä laiton keräily. Laji on rauhoitettu kokonaan Manner-Suomessa. Ahvenanmaalla seljakämmekän kaivaminen maasta ilman maakuntahallituksen lupaa on kiellettyä.


title: Golden Raspberry

text: Golden Raspberry eli Razzie-palkinto on yhdysvaltalainen elokuvapalkinto, joka myönnetään vuosittain huonoimmille elokuville ja näyttelijöille. Palkinnon perusti elokuvien markkinoinnissa työskentelevä John J. B. Wilson vuonna 1981. Palkintogaala järjestetään Hollywoodissa perinteisesti päivää ennen Oscar-gaalaa. Golden Raspberry tarkoittaa kirjaimellisesti kultaista vadelmaa, mutta nimi viittaa englanninkieliseen ilmaukseen ”blow a raspberry”, joka tarkoittaa kielen pärisyttämistä huulten välissä epäkunnioittavasti, pierua jäljitellen. Razzie-palkinto on golfpallon kokoinen, spraymaalilla kullattu muovinen vadelma. Se on liimattu Super 8 -filmikelan päälle. Palkinnon arvo katukaupassa on noin viisi Yhdysvaltain dollaria.


title: Golden Raspberry

text: Ensimmäinen Razzie-palkintogaala pidettiin 31. maaliskuuta 1981 John J. B. Wilsonin olohuoneessa Los Angelesissa osoittamaan kunnioitusta vuoden 1980 huonoimmille elokuville.


title: Golden Raspberry

text: Palkinnoista äänestävät sekä elokuva-alan ammattilaisista että harrastajista koostuvan Razzie-yhdistyksen 750 jäsentä. Jäsenistö tulee Yhdysvalloista sekä 15 muusta maasta. Pilan kohteena ovat Hollywoodin megabudjetin kassamagneetit, joilla on tukenaan iso markkinointikoneisto, mutta vähän elokuvallisia ansioita.


title: Golden Raspberry

text:
Razzie-gaala syntyi vuonna 1980, kun elokuvien markkinoinnissa työskentelevä John Wilson kyllästyi siihen, että yli puolet hänen vuoden aikana katsomistaan 250 elokuvasta oli kehnoja. Wilson käänsi markkinointiosaamisensa pilkanteon välineeksi. Kahdessakymmenessä vuodessa Razzie-gaala on kehittynyt Wilsonin omille ystävilleen järjestämistä nyyttikesteistä puoli miljardia ihmistä tavoittavaksi mediatapahtumaksi, jolla on merkitystä elokuvamaailmassa. Wilson ottaa kunnian ainakin Sofia Coppolan näyttelijäuran tuhoamisesta.
”Elokuva joka kerää puolet tuotostaan ensimmäisen viikonlopun aikana, on ehta Razzie-leffa”, Wilson on kuvannut negatiivisen viidakkorummun vaikutusta. Hän on myös muistuttanut, että jos näyttelijä ansaitsee roolistaan 20 miljoonaa dollaria, hänen on sillä rahalla kestettävä pilantekoakin.


Golden Raspberry


title: Tuuliturbiini

text: Tuuliturbiini on kone, jolla tuulen eli virtaavan ilman liike-energiaa muutetaan turbiinin akselin pyörimisenergiaksi eli mekaaniseksi energiaksi. Akseli pyörittää edelleen sähköä tuottavaa generaattoria ja tuottaa tuulivoimaksi kutsuttavaa sähköä. Mikäli energia käytetään suoraan esimerkiksi jauhinkivien pyöritykseen, käytetään laitteesta nimitystä tuulimylly.


title: Tuuliturbiini

text: Usein tuuliturbiinista puhuttaessa tarkoitetaan koko tuulivoimalaitosta, johon turbiinin lisäksi kuuluu muun muassa generaattori, vaihteisto, masto ja perustukset.


title: Tuuliturbiini

text: Yleisimmän tuuliturbiinimallin rakenne on aksiaalinen, eli siinä ilma virtaa akselin suuntaisesti. Myös radiaalisia tuuliturbiineja valmistetaan, mutta ne soveltuvat lähinnä pienille tehoille, korkeintaan noin 25 kW.


title: Tuuliturbiini

text: Tuuliturbiinin suurin teoriassa mahdollinen hyötysuhde on 16/27 (eli noin 59,3 %), kuten Albert Betzin vuonna 1919 muotoilema Betzin laki osoittaa.


title: Tuuliturbiini

text: Tuulivoimalaitoksia asennetaan yleensä lähekkäin niin sanotuiksi tuulipuistoiksi, joissa voi olla jopa satoja yksittäisiä tuuliturbiineja. Tuuliturbiinit eivät vaikuta toistensa toimintaan, kun ne sijoitetaan 5 kertaa potkurin pyörimiskehän halkaisijan päähän toisistaan. Tuulipuistoja on maalla, rannikolla ja merellä.


title: Tuuliturbiini

text: Tuulivoimalaitoksen rakentamisessa suuri tekninen haaste on se, että tuulen sisältämä energia on verrannollinen tuulen nopeuden kolmanteen potenssiin. Käytännössä tämä johtaa sellaisiin ratkaisuihin, että tuulivoimalaitos rakennetaan toimimaan vain tietyllä tuulennopeusalueella. Toisin sanoen se ei tuota sähköä pienellä ja pysäytetään hyvin suurella tuulennopeudella. Toinen ongelma on tuulen nopeuden tasaisuus. Tuotettavan vaihtosähkön täytyy olla verkon vaatimassa taajuudessa, joten huolimatta tuulennopeuden vaihteluista tuuliturbiinin pyörintänopeuden täytyy olla vakaa. Tämän vuoksi pyörintänopeutta säädetään tuuliturbiinin lapojen kulmaa muuttamalla. Myös generaattorin kuorman lisääminen eli tehon nosto jarruttaa turbiinia. Kun tuuliturbiinin lavat ovat kymmeniä metrejä pitkiä, ei sitä voi pyörittää kovin nopeasti ilman, että kiihtyvyys rikkoisi lavat. Vaikka tuulivoimalaitoksissa käytettävät generaattorit ovat tyypillisesti moninapaisia ja sen vuoksi hitaasti pyöriviä, joudutaan käyttämään vaihteistoja, joilla turbiinin akselin pyörintänopeus nostetaan riittävän suureksi generaattorille. Vaihtoehto vakionopeudella pyörivälle tuulivoimalalle on ratkaisu, jossa vaihtovirtageneraattorin tuottama sähkö muutetaan taajuusmuuttajalla verkkotaajuiseksi. Tällöin roottorin pyörimisnopeus ja generaattorin tuottaman sähkön taajuus voivat vaihdella.


title: Tuuliturbiini

text: Potkurityyppistä tuuliturbiinia käännetään tuulen suuntaan tuotannon maksimoimiseksi. Tätä varten mitataan niin tuulensuuntaa kuin tuulennopeutta. Nopeuden mittamiseen käytetään anemometria. Turbiinikoneistoa käännetään suuntauslaitteistolla.


title: Vectorama

text: Vectorama on vuosittainen Oulussa pidettävä verkkopelitapahtuma, jonka pääasiallisena kohderyhmänä ovat tietokonepelaamisesta kiinnostuneet nuoret. Kävijät tuovat mukanaan oman tietokoneensa, joka yhdistetään tapahtuman nopeaan tietoverkkoon. Vectoramassa kävijät pelaavat tietokoneella toistensa kanssa, viettävät aikaa samanhenkisten ihmisen kanssa ja osallistuvat sekä oheistoimintaan. Tapahtumassa on vuosittain mukana useita muita toimijoita, kuten Oulun kaupunki ja erilaisia yhdistyksiä, joka tulevat tapahtumaan esittelemään toimintaansa ja järjestämään oheisohjelmaa kävijöille. Vectorama on järjestetty vuodesta 2000 alkaen.


title: Vectorama

text: Vectoraman ajankohta on keväällä, koulujen loppumista seuraavana viikonloppuna. Tapahtuman kävijöiden keski-ikä on noin 17–19 vuotta, mutta ikähaarukka on laaja, vanhimpien kävijöiden ollessa yli 40-vuotiaita. Vectorama kestää kolme päivää. Vuonna 2014 tapahtumaan osallistui yli 1 000 henkeä, joista konepaikan ostaneita oli 555.


title: Vectorama

text: Vectoraman järjestää vapaaehtoisvoimin toimiva yhdistys VECTOR–Suomen verkkopeliyhdistys ry . Tapahtuma järjestetään talkoovoimin ja järjestäjät ovat pääasiassa alan ammattilaisia tai aktiivisia harrastajia. Käytännön työtehtäviä tapahtumaa järjestettessä ovat muun muassa tapahtuma-alueen rakentaminen, verkon järjestäminen, infotiskin pyöritys, tapahtuman sisäinen tiedotus, ohjelmatuotanto sekä tietysti purkaminen ja siivous. Lisäksi tapahtuman järjestäminen vaatii etenkin nykymuodossaan runsaasti ennakkovalmisteluja, jotka täytyy aloittaa jo yli puoli vuotta ennen varsinaista tapahtumaa.


title: Vectorama

text: Vectorama on vanhin edelleen järjestettävä, alusta saakka saman tahon järjestämä verkkopelitapahtuma Suomessa.


title: Vectorama

text: Vectorama järjestettiin ensimmäistä kertaa vuonna 2000. Silloin noin 40 hengen tapahtumaa lähdettiin rakentamaan pilottimielessä noin 10 järjestäjän voimin. Pilottihankke onnistui hyvin ja tapahtuma päätettiin järjestää seuraava vuonna uudestaan. Tällöin tapahtuman osallistujamäärä kasvoi noin 80 henkeen. Verkkona vuonna 2001 toimi Marconin ES2810 -kytkimistä rakennettu 10/100 Mbit/s -verkko.


title: Vectorama

text:
Ensimmäisinä vuosina tapahtuma keskittyi pääasiassa omilla koneilla tapahtuvaan vapaamuotoiseen pelaamiseen ja pieniin epävirallisiin pelicompoihin. Sittemmin myös pelicompot ovat kuuluneet mukaan tapahtuman viralliseen ohjelmistoon. Tapahtuma myös laajeni lähes kaksinkertaiseksi joka vuosi. Vuonna 2003 runkoverkko päivittyikin nopeammaksi ja pohjautui Extreme Networksin BlackDiamond 6800 -sarjan kytkimeen.
Tapahtuman saatua hyvän pohjan tapahtuman sisältöä pyrittiin parantamaan entisestään. Vuoden 2004 tapahtumassa muun muassa lanseerattiin Radio LAN joka tuotti koko tapahtuman ajan omaa juonnettua radio-ohjelmaa. Seuraava vuonna oli vuorossa R-Compo, jossa osa pelicompoon kuuluneista peleistä pelattiin erillisillä koneilla, jotka järjestäjät olivat hankkineet paikalle. Näin pyrittiin keskittymään taitoon, sillä kaikilla pelaajilla oli yhtä tehokas laitteisto käytössään.


title: Vectorama

text: Radio LAN onnistui hyvin tehtävässään. Radio LAN:n tehtävänä oli luoda uudenlaista sisältöä pelaamiseen keskittyvään lanitapahtumaan. Vaikka esim. "Schni Schna Schnappi" saikin ensin kielteisen vastaanoton, riittävän monta kertaa toistettuna sen onnistui murtaa monen jo vanhemmankin parran sydämen. Tapahtuman loppupuolella kyseiseille kappaleelle jopa taputettiin! Radio LAN testasi myös lastenlaululeikkien vaikutusta nuorisoon. "Jos sun lysti on niin kätes yhteen lyö" sai valtavan suosion ja on sittemmin noussut jopa meemiksi luokiteltavaksi ilmiöksi lanitapahtumissa.


title: Vectorama

text: Vuoden 2006 Vectoramassa otettiin tavoitteeksi luoda myös vierailijoille suunnattua oheistoimintaa. Tällä tavoin tapahtumaan tulivat mukaan tanssipelit. Myös R-Compoon lisättiin enemmän pelejä. Vanhoja konkareitaan ei täysin unohdettu, sillä ensimmäistä kertaa mahdollistettiin VIP-tilojen varaaminen omalle periporukalle.


title: Vectorama

text: Samana vuonna syntyi myös Vectoraman ”raid”-idea. Ensimmäiseksi kohteeksi joutui tai pikemminkin pääsi tapahtumapaikan vieressä sijainnut Drive-In Hesburger. Sen luukun taakse ilmestyikin yli sadan henkilön jono juuri ennen paikan sulkeutumista. Jonottavat ihmiset lauloivat ja leikkivät edellisen vuoden malliin "jos sun lysti on niin kätes yhteen lyö" -leikkiä.


title: Vectorama

text: Tanssipelit osoittautuivat hyvin suosituiksi ja niinpä vuonna 2007 mukaan otettiin myös erilaiset rytmipelit. Vierailijoiden viihtyvyyttä parannettiin muun muassa järjestämällä heidän käyttöönsä pelikonsoleita. Tempaukset eivät tuolloinkaan loppuneet vaan järjestäjät rakensivat ensimmäistä kertaa konttisaunan saunomistarpeisiin. Sauna rakennettiin 30-jalkaisesta merikontista johon asennettiin kaksi sähkökiuasta. Vuoden raid-kohteeksi päätyi läheinen jäätelökioski, jonka sulkemisaika venyikin liki kaksi tuntia normaalia myöhemmäksi!


title: Vectorama

text: Vectorama siirtyi kahdeksan onnistuneen vuoden jälkeen Pohjankartanon koululta Club Teatrian tiloihin. Samalla tapahtuman vierailija-alueita laajennettiin merkittävästi. Kompoihin liittyvinä uudistuksina tapahtumassa järjestettiin ensimmäistä kertaa vuoden 2007 Assemblyllä lanseerattu Peliliigan karsintaottelu. Lisäksi sisältö laajeni peliohjelmointikompoon ja vierailijoille suunnattuun Robosota-turnaukseen. Tapahtuman verkkoon kirjautui tapahtuman aikana yhteensä 451 konetta ja tapahtumassa kävi yhteensä 483 henkilöä.


title: Vectorama

text:
Vectorama järjestettiin jälleen Teatrialla, ensimmäistä kertaa yhteistyössä Oulun kaupungin nuorisopalveluiden kanssa.
Tapahtuma siirtyi Club Teatrialta takaisin Pohjankartanon tiloihin. Samalla yhteistyötä Oulun nuorisotoimen kanssa lisättiin merkittävästi.


title: Vectorama

text: Tapahtuma siirtyi Pohjankartanon tiloista Rajakylän koululle. VectorLive aloitti toiminnan tapahtuman viihdetuottajana. Samalla tapahtumaverkko päivitettiin tarjoamaan kaikille kävijöille 1Gbps portti.


title: Vectorama

text: Tapahtuma siirtyi Rajakylästä Ritaharjun monitoimitalolle. Näkyvin ohjelma oli 32 pelaajan -turnaus, johon saapui ammattilaispelaajia ympäri Suomen. Turnaus oli Vectoraman ensimmäinen suuri -turnaus.


title: Vectorama

text: Tapahtuma järjestettiin jälleen Rajakylän koululla. Tietokonepaikkaliput myytiin loppuun jo ennakkomyynniin aikana. Tapahtumassa järjestettiin ensimmäistä kertaa "avoimet ovet"-tempaus, jolloin yleisö pääsi ilmaiseksi tutustumaan lanitapahtumaan ja osallistumaan oheistomintaan.


title: Vectorama

text: Tapahtuma siirtyi Oulun jäähallille ja konepaikkojen määrä lähes kaksinkertaistettiin. Tapahtuma loppuunmyytiin ennen ovien aukeamista. Tapahtuman nettiyhteys päivittyi 10Gbps nopeuteen ja koneisiin otettiin käyttöön julkiset ip-osoitteet. Samalla


title: Vectorama

text: Vectorama järjestettiin toistamiseen Oulun Energia Areenalla, eli Oulun jäähallilla. Tapahtumaa pyrittiin kasvattamaan maltillisesti, samalla keskittyen puitteiden parantamiseen. Vectoramassa 2015 järjestettiin ensimmäistä kertaa Vectoraman omin voimin isompi eSports-turnaus. Peliksi valittiin CS:GO, ja palkintopotti oli 3000eur. Tapahtuman myynti onnistui hyvin, ainoastaan 14 konepaikan jäädessä myymättä. Tapahtuman osallistujamäärä yhteenlaskettuna (mukaan luettuna sekä lipun ostaneet, vierailijat, näytteilleasettajat että järjestäjät) oli 1501.


title: Vectorama

text: Vectorama 2016 järjestettiin kolmatta kertaa Oulun Energia Areenalla. Tapahtumassa oli 862 osallistujille tarkoitettua konepaikkaa, joista 15 on premium-, 19 pro- ja 30 tiimipaikkaa. Kaiken kaikkiaan järjestäjien, pelaajien ja non-byoc koneiden kanssa verkossa oli yhteentä yli 1000 tietokonetta. Vain 4 tiimipaikkaa jäi vapaaksi lipunmyynnin jälkeen. Tapahtumaa oli järjestämässä yli 110 järjestäjää ja 127yhteistyökumppania.


title: Vectorama

text: Vuoden 2017 Vectorama järjestettiin neljättä kertaa Oulun Energia Areenalla. Tapahtumaan osallistujille oli järjestetty yhteensä 908 konepaikkaa, joista myymättä jäi vain 15. Tapahtuma nousi siten vuoden 2017 Suomen toiseksi suurimmaksi LAN-pelitapahtumaksi, jota suurempi on vain Assembly Winter -tapahtuma. Yhteensä kolmipäiväisessä tapahtumassa vieraili 1947 kävijää. Yhteistyötahoina oli mukana 24 toimijaa, joista osa oli tapahtuman aikana oheistoimintakäytävällä esittelemässä toimintaansa. Tapahtumassa järjestettiin eSM-osakilpailun turnaukset, joissa peleinä olivat CS:GO, Overwatch, StarCraft II ja Hearthstone. Voittajat palkittiin eSM-finaalipaikoilla.


title: Vectorama

text: Kävijämäärät perustuvat toteutumaan, jotka on laskettu tapahtuman tietokannoista. Luvut ovat pyöristettyjä, ja niissä on kymmenen prosentin virhemarginaali johtuen VIP-vierailuista, maksetuista peruuntumisista sekä käytetystä laskentamenetelmästä.


title: UnrealEd

text: UnrealEd on kenttäeditori, jolla voi suunnitella kenttiä Unreal -peliin ja muihin peleihin, jotka käyttävät Unrealin pelimoottoria Unreal Enginea. Kenttäeditorissa on myös tuki Unrealin omalle skriptauskielelle (UnrealScript).


title: Věra Čáslavská

text: Věra Čáslavská (3. toukokuuta 1942 Praha – 30. elokuuta 2016) oli tšekkoslovakialainen telinevoimistelija ja moninkertainen olympiavoittaja sekä tšekkiläinen urheilujohtaja.


title: Věra Čáslavská

text: Čáslavská voitti vuosien 1960, 1964 ja 1968 olympialaisista kaikkiaan seitsemän kultaa ja neljä hopeaa. Hän on yhdessä Larisa Latyninan kanssa ainoa naisvoimistelija, joka on voittanut olympialaisten moniottelun kahdesti.


title: Věra Čáslavská

text: Vuosina 1958–1966 Čáslavská voitti MM-kisoissa yhteensä neljä kultaa, viisi hopeaa ja yhden pronssin.


title: Věra Čáslavská

text: Koska Čáslavská kannatti Tšekkoslovakian demokratisoitumisliikettä niin sanotussa Prahan keväässä, häneltä evättiin elokuussa 1968 tapahtuneen neuvostomiehityksen jälkeen oikeus matkustaa ulkomaille ja osallistua koti- tai ulkomaisiin kilpailuihin.


title: Věra Čáslavská

text: Kommunismin kaaduttua vuonna 1989 Čáslavskán asema parani huomattavasti. Hänestä tuli presidentti Václav Havelin neuvonantaja ja tšekkiläis-japanilaisen yhdistyksen kunniapuheenjohtaja. Lopetettuaan työskentelyn presidentinvirastossa Čáslavská valittiin Tšekin olympiakomitean puheenjohtajaksi. Vuonna 1995 hänestä tuli KOK:n jäsen.


title: Věra Čáslavská

text: Čáslavská kuoli haimasyöpään 30. elokuuta 2016 sairaalassa Prahassa.


title: O Primeiro de Janeiro

text: O Primeiro de Janeiro on portugalilainen päivittäin julkaistava sanomalehti. Sen nimi tarkoittaa portugalin kielellä tammikuun ensimmäistä. Lehden julkaisu aloitettiin Portossa vuonna 1868.


title: Charlotte

text: Charlotte on Yhdysvaltain itärannikolla sijaitsevan Pohjois-Carolinan osavaltion asukasluvultaan suurin kaupunki. Vuonna 2013 kaupungissa oli 792 862 asukasta ja suurkaupunkialueella noin 2,3 miljoonaa. Se on Kaakkois-Yhdysvaltain toiseksi suurin kaupunki ja yksi koko maan nopeimmin kasvavista suurista kaupungeista.


title: Charlotte

text: Charlotte sijaitsee noin 300 kilometriä Yhdysvaltain itärannikolta sisämaahan ja siellä vallitsee kostea subtrooppinen ilmasto.


title: Charlotte

text: Kaupunki on nimetty Iso-Britannian hallitsijan puolison Charlotte Mecklenburg-Strelitzin mukaan, josta tuli kuningatar vuotta ennen kaupungin perustamista.


title: Charlotte

text: Charlotte toimii maailman suurimpiin pankkeihin kuuluvan Bank of American pääpaikkana ja toisen suuren toimijan Wells Fargon itärannikon toimintojen pääpaikkana.


title: Charlotte

text: Kaupungista tulee NFL-joukkue Carolina Panthers ja NBA-joukkue Charlotte Hornets. NHL-seura Carolina Hurricanesin farmiseura Charlotte Checkers pelaa myös kaupungissa. Lisäksi Charlotte tunnetaan NASCARIN keskuksena.


title: Charlotte

text: Charlotte/Douglasin kansainvälinen lentoasema sijaitsee kaupungin lähistöllä.


title: Mongen lause

text: Mongen lause on geometriaan liittyvä tulos. Lauseen formaali määritelmä on seuraava: Tasossa on annettu kolme ympyrää, joista mitkään kaksi ei ole kokonaan toistensa sisällä, eikä mitkään kaksi ympyrää ole samankokoisia. Piirretään kunkin kahden ympyrän ne yhteiset tangentit, jotka eivät leikkaa näiden ympyröiden keskipisteiden yhdysjanaa. Tällöin kutakin kahta ympyrää vastaavien tangenttien leikkauspisteet ovat samalla suoralla.


title: Mongen lause

text: Mongen lause voidaan todistaa esimerkiksi homotetian tai Menelaoksen ja Desarguesin lauseen avulla. Lause voidaan yleistää myös kolmiulotteiseen tapaukseen sekä sallia ympyröiden samasäteisyys, mikäli oletetaan, että tällöin yhdensuuntaiset suorat leikkaavat äärettömyydessä ja että äärettömyyspiste on jokaisella suoralla.


title: Lasse Kukkonen

text: Lasse Juhani Kukkonen (s. 18. syyskuuta 1981 Oulu) on suomalainen jääkiekkopuolustaja, olympiamitalisti ja maailmanmestari. Kausina 2004–2005, 2013–2014, 2014–2015 ja 2017–2018 hän voitti Suomen mestaruuden SM-liigajoukkue Oulun Kärpissä. Kukkonen on Kärppien kasvatti, ja hän on pelannut seurassa koko SM-liigauransa. Lisäksi hän on pelannut Pohjois-Amerikan NHL-liigassa Chicago Blackhawksissa ja Philadelphia Flyersissa yhteensä neljän kauden ajan. AHL-farmiliigassa Kukkonen on edustanut Philadelphia Phantomsia ja Norfolk Admiralsia.